Y Dreigiau’n trechu’r Scarlets – Golwg360\n21 Rhagfyr 2019 am 20:28 Diweddarwyd 22 Rhagfyr 2019 am 08:34\nDreigiau 22–20 Scarlets\nEnillodd y Dreigiau gyda chic olaf y gêm wrth iddynt groesawu’r Scarlets i Rodney Parade yn y Guinness Pro14 nos Sadwrn.\nRoedd Bois y Sosban ar y blaen wrth i’r cloc droi’n goch ar noson wlyb yng Nghasnewydd ond y tîm cartref a aeth â hi diolch i dri phwynt hwyr y maswr, Davies.\nCiciau cosb a oedd unig bwyntiau’r chwarter cyntaf, Davies yn llwyddo gyda tair i’r Dreigiau a Leigh Halfpenny’n trosi un i’r Scarlets.\nCafodd y gŵyr o’r gorllewin gyfnod da wedi hynny, yn mynd ar y blaen gyda dau gais mewn cyfnod o bum munud. Bylchiad nodweddiadol o fôn sgrym gan Gareth Davies a oedd y cyntaf a hyrddiad effeithiol gan y blaenwyr a wthiodd Ken Owens drosodd am yr ail.\nCafwyd ymateb da gan y Dreigiau cyn yr egwyl serch hynny a dim ond pwynt a oedd ynddi wedi i Davies drosi cais Rhodri Williams, 16-17 y sgôr wrth droi.\nNi chafwyd rhagor o geisiau yn yr ail hanner ond roedd digon o gyffro yn y deg munud olaf. Rhoddodd cic gosb Davies y Dreigiau ar y blaen cyn i Halfpenny adfer mantais y Scarlets gyda chic gosb bedwar munud o’r diwedd.\nCafodd Davies gyfle i’w hennill hi gyda chic gosb arall i’r Dreigiau ddau funud yn ddiweddarach ond anelodd heibio’r postyn mewn amodau anodd.\nOnd gwnaeth y maswr yn iawn am hynny yn fuan wedyn, yn llwyddo gyda gôl adlam ychydig eiliadau wedi i’r cloc droi’n goch.\nMae’r canlyniad yn cadw’r Dreigiau yn bumed yn adran A y Pro14 tra mae’r Scarlets yn aros yn bedwerydd yn adran B.\nCais: Rhodri Williams 36’\nTrosiad: Sam Davies 36’\nCiciau Cosb: Sam Davies 6’, 9’, 19’, 73’\nGôl Adlam: Sam Davies 80’\nCerdyn Melyn: Matthew Screech 23’\nCeisiau: Gareth Davies 25’, Ken Owens 30’\nTrosiadau: Leigh Halfpenny 26’, 31’\nCiciau Cosb: Leigh Halfpenny 4’, 76’\nCerdyn Melyn: Wyn Jones 37’\nY Dreigiau’n curo Caerwrangon\nYmwybyddiaeth hinsawdd “ddim ond y cam cyntaf” meddai Greta Thunberg\nLuke Evans am serennu mewn cyfres deledu am lofruddiaethau Sir Benfro


Gŵyl Ryngwladol Cadwyno Byw Gorllewin Cymru – Small World Theatre\nGŵyl Ryngwladol Cadwyno Byw Gorllewin Cymru\n5th Tachwedd 2016 @ 3:00 pm - 10:00 pm\nMae Steve Moyes yn cy wyno wyth perfformiwr unigol arbennig iawn o Ffrainc, yr Almaen a’r DU. Maen nhw’n aelodau o’r gymuned gadwyno ryngwladol, yn amrywiol o ran eu cerddoriaeth, yn anturus ac yn aengar. Mae eu dylanwadau yn rhychwantu jazz rhydd, gwerin/pop ac arbro electronig. Ystyr cadwyno byw yw recordio a chwarae darn o gerddoriaeth yn ôl mewn amser go-iawn. Gallai hyn fod yn gadwyni o dâp ar beiriannau tâp analog neu’n amlach na heb trwy ddefnyddio ‘loopers’ (meddalwedd neu galedwedd cyfri adurol).\nManylion a phrisiau tocynnau westwalesloopfest.weebly.com\n5th Tachwedd 2016\nfestival, international, Live, Looping, music, performance, Wales\n« Yr Antur Ysbryd Fwyaf\nGwreiddiau Côr y Cewri »


Cyngor i bobl ifanc sydd wedi bod mewn gofal - Children’s Commissioner for Wales\nCyngor i bobl ifanc sydd wedi bod mewn gofal\nMae’r gwasanaethau sy’n dy gefnogi di a’r bobl sy’n gweithio ynddyn nhw yn dal yno – ond efallai bydden nhw’n gweithio mewn ffordd wahanol.\nMae gen ti dy hawliau o hyd, ac mae’n bwysig bod unrhyw oedolyn sy’n gweithio i’th gefnogi di yn gweithio er dy les pennaf. Mae’n bwysig bod oedolion yn gwrando ar dy farn, dy ddymuniadau a’th deimladau, a’th fod ti’n cael help i fod yn rhan o benderfyniadau sy’n cael eu gwneud am dy fywyd.\nBod mewn cysylltiad ag oedolion sy’n dy helpu;\nFalle bydd dy weithiwr cymdeithasol neu dy weithiwr cymorth yn dod i ymweld â thi. Am nawr, efallai bydd eu hymweliad yn digwydd yn yr awyr agored. Efallai byddan nhw’n gwisgo mwgwd. Mae hynny i ddiogelu’r ddau ohonoch chi, i’ch amddiffyn chi rhag y Coronafeirws.\nMae’n bwysig dy fod ti’n gwybod sut i gysylltu â’th weithiwr cymdeithasol. Os nad wyt ti’n gwybod sut mae cysylltu â’th weithiwr cymdeithasol, siarad â’th ofalwyr, dy eiriolwr, neu ffonia dy Dîm Dyletswydd Awdurdod Lleol. Os wyt ti’n methu cysylltu, gallet ti gysylltu â’n Tîm Ymchwiliadau a Chyngor.\nCyfarfodydd pwysig, fel adolygiadau a chynlluniau;\nByddi di’n dal i gael dy adolygiadau gyda’th weithiwr cymdeithasol a’th IRO. Gallai hynny ddigwydd trwy alwad fideo. Os wyt ti braidd yn ansicr am hynny, gofyn i’th weithiwr cymdeithasol am alwad i ymarfer, neu siarad â’th weithiwr cymdeithasol, dy eiriolwr, dy IRO neu oedolyn rwyt ti’n trystio ymlaen llaw i rannu dy bryderon. Mae’n bwysig bod dy lais yn cael ei glywed yn y cyfarfodydd yma, a dylet ti gael gwybod am unrhyw newidiadau i’r ffordd o’u cynnal.\nFalle dy fod ti’n gweld eisiau trefn ddyddiol addysg a gweld ffrindiau. Os oes gen ti weithiwr cymdeithasol, rwyt ti’n gallu mynd i Glybiau Gwyliau yn ystod yr Haf. Gall dy weithiwr cymdeithasol helpu gyda hyn.\nBeth bynnag sy’n digwydd yn y byd, mae gan bob plentyn a pherson ifanc sydd wedi bod mewn gofal hawl i ddweud eu dweud ar y materion sy’n eu heffeithio nhw, ac i oedolion i gymryd eu safbwyntiau o ddifrif.\nGall unrhyw blentyn neu berson ifanc sydd fel arfer yn byw yng Nghymru a sydd â gweithwyr cymdeithasol gael Eiriolwr Proffesiyniol Annibynnol.\nMae dau ddarparwyr yng Nghymru, NYAS a TGP Cymru.\nMae yna adnodd arlein sy’n dangos pa ddarparwr sy’n gweithio yn eich ardal.\nDefnyddiwch yr adnodd\nCefnogaeth gan Lleisiau o Ofal\nMae Lleisiau o ofal yn cefnogi pobl ifanc yng Nghymru sydd mewn gofal.\nMaen nhw’n cynnig y gefnogaeth yma i bobl ifanc:\nPethau fel sgyrsiau Facebook live a Skype i drafod sut mae pobl ifanc yn teimlo\nEfallai eich bod chi’n poeni am adio credyd i’ch cyfrif dwr, nwy neu trydan os ydych chi’n gorfod hunan-ynysu.\nIsod mae gwybodaeth i’ch helpu i wneud hyn heb fynd i’r siop, a beth i wneud os ydych chi’n cael trafferth talu.\nDim nwy na thrydan ac yn gorfod hunanynysu\nOs nad ydych eisoes wedi gwneud hynny, gallai fod yn werth edrych i weld os allwch gofrestru i gael smart meter ‘talu wrth ddefnyddio’. Mae hyn yn golygu y gallwch wneud taliadau ychwanegol gan ddefnyddio apiau yn hytrach na gorfod mynd allan i wneud taliad mewn siop.\nByddai angen i chi holi eich landlord/cymdeithas dai i gadarnhau eich bod yn gallu gwneud hyn.\nOs nad oes mesurydd gennych a bod chi methu mynd allan i’r siop, gallwch brynu rhai côdau drwy fynd yn syth i’r adran gwasanaethau cwsmeriaid – gallwch deipio’r côd hwn mewn i’ch mesurydd presennol i wneud taliad ychwanegol.\nOs ydych yn cael eich cyfri fel rhan o grŵp o unigolion yn agored i niwed, yna dylai ddarparwyr nwy a thrydan sicrhau na fyddwch o fewn peryg o gael eich darpariaeth wedi’i ddatgysylltu. Os ydych yn cael trafferth gyda’ch darpariaeth ddim yn gweithio, dylai’r cwmni geisio atal eich problem chi cyn bobl eraill. Cysylltwch gyda’ch darparwr a rhoi gwybod iddynt eich bod yn berson pregus fel fod nhw’n ymwybodol fod angen eich blaenioraethu chi.\nDim arian i dalu am nwy na thrydan (gan gynnwys mewn argyfwng)\nOs byddwch yn cysylltu â’ch darparwr nwy neu drydan ac yn rhoi gwybod iddynt nad yw’r arian gennych, gallech ofyn iddynt i wneud taliad ychwanegol i’r mesurydd ar eich rhan. Bydd yn rhaid i chi wneud ad-daliadau, a fydd yn digwydd yn awtomatig pan fyddwch yn gwneud taliadau yn y dyfodol; ond gallwch drafod y telerau pan fyddwch yn siarad am hyn gyda’r darparwr. Bydd angen i chi ddarparu gwybodaeth am eich incwm/unrhyw fudd-daliadau y gallech fod yn hawlio.\nOs ydych yn un o gwsmeriaid EDF ac yn gweld hi’n anodd i dalu biliau nwy a thrydan, bydd y ddolen isod yn mynd â chi at Gronfa Cymorth Cwsmeriaid Ynni EDF.\nOs ydych yn aelod o gartref incwm isel ac yn cael budd-daliadau prawf modd, gallech fod yn gymwys i gael cymorth drwy dariff Helpu Dŵr Cymru i leihau eich biliau dŵr yn y dyfodol. Isod gwelwch ddolen i’r dudalen wê ar gyfer gwneud cais, gyda chyfleuster sgwrsio ar-lein.\nArgyfwng/Nam ar y Darparwr\nOs bydd argyfwng mewn perthynas â’ch darparwr dŵr, gallwch ffonio’r rhif isod yn rhad ac am ddim – 0800 281 432\nFy Nghynllunydd yw ein gwefan ar gyfer pobl ifanc mewn gofal a phobl ifanc sy’n gadael gofal.\nMae’n esbonio eich hawliau a beth sydd angen i’r oedolion o’ch cwmpas eu gwneud i’ch helpu.\nEwch i’r gwefan


Rydyn ni’n griw o weithwyr llawrydd o Dasglu Llawrydd y DU, yn ymateb i faterion sy’n effeithio ar weithwyr llawrydd yng Nghymru. Bydd ein hymatebion ymarferol a chreadigol yn cael eu gweithredu drwy brosiectau dan gyfyngiadau amser. Croeso i’n blog wythnosol!\nOs oes unrhyw weithiwr llawrydd ag angen cymorth ariannol y funud hon, ewch i: https://theatresupport.info/\nTrafod manylion y gronfa lawrydd, sydd i ddod gan Lywodraeth Cymru, gyda Chymru Greadigol sy’n cynllunio’r gronfa.\nRoedd Cymru Greadigol wedi ymateb i’n llythyr (cliciwch i ddarllen), ac rydym yn falch o fod wedi cwrdd â nhw heddiw i roi adborth ar y gronfa lawrydd maen nhw’n ei chynllunio ar hyn o bryd (rhan o’r £53m a gyhoeddwyd gan Lywodraeth Cymru ar gyfer y sector creadigol).\nByddwn yn cynrychioli pryderon y gweithwyr llawrydd a adlewyrchir yn y llythyr, yn cynnwys canran y cyllid a roddir i’r gweithwyr llawrydd, pwysigrwydd cael un dull syml o gyflwyno cais, dim cap 50% ar incwm hunangyflogedig, a dim angen am ddatblygu prosiect yn wynebu’r cyhoedd. Byddwn yn tanlinellu pwysigrwydd gwneud y cynllun hwn yn hygyrch, ac yn tynnu sylw at grwpiau o bobl sydd wedi cwympo drwy rwydi cynlluniau SEISS/ffyrlo a CCC, h.y. rhai sydd wedi derbyn lwfans mamolaeth, y rhai ar gytundebau byr / 0 oriau PAYE, graddedigion newydd, a gweithwyr cefn llwyfan sydd heb wneud cais am gymorth gan CCC.\nRydym yn awyddus i weld bod elfennau allgymorth a gwelededd y gronfa’n cael eu trafod, gan mai ychydig iawn ymhlith ymatebwyr Arolwg Llawrydd Cymru oedd wedi gwneud cais am gronfeydd argyfwng Cyngor Celfyddydau Cymru (dim ond 13% gyflwynodd gais am y Gronfa Ymateb Brys).\nTrefnu Cyfarfod ledled y DU ar gyfer gweithwyr llawrydd, cwmnïau a lleoliadau: Dydd Llun 24 Awst 2020, 14.00–16.00\nMae Sarah Argent, Hannah McPake ac aelodau eraill o’r Tasglu Llawrydd yn trefnu cyfarfod ledled y DU i alluogi gweithwyr llawrydd, cwmnïau a lleoliadau i edrych ar y canlynol:\nBeth sydd ar weithwyr llawrydd ei angen er mwyn creu eu gwaith gorau?\nBeth allai cwmnïau neu leoliadau ei wneud i’w cefnogi?\nRydym yn gwahodd unrhyw weithwyr llawrydd sy’n gweithio yn y celfyddydau perfformio neu mewn unrhyw sefydliad neu leoliad i ymuno â ni.\nPwy sy’n derbyn gwahoddiad?\nHoffem weld cynifer ag y bo modd o weithwyr llawrydd o bob rhan o’r DU – perfformwyr, rheolwyr llwyfan, cynllunwyr (ym meysydd setiau, goleuo, gwisgoedd, sain), pypedwyr, ysgrifenwyr, cyfarwyddwyr, cyfarwyddwyr symud, cynhyrchwyr, hwyluswyr ac ati. Byddem hefyd wrth ein bodd yn gweld cynrychiolaeth o gynifer ag y bo modd o leoliadau o bob math a maint.\nBydd 2 ddehonglydd BSL a chapsiynau byw ar gael yn y cyfarfod hwn.\nBydd rhagor o wybodaeth, a manylion sut i gofrestru ar gyfer y digwyddiad hwn, yn cael eu postio’n gynnar yr wythnos nesaf ar wefan a rhwydweithiau cymdeithasol Tasglu Cymru, ac ar www.freelancetaskforce.co.uk, @FreelanceTForce\nCwrdd eto â Simon Curtis, Equity Cymru\nCawsom gyfarfod gyda Simon Curtis, Equity Cymru, cyn ei gyfarfod gydag undebau eraill a Llywodraeth Cymru, fel bod modd iddo gynrychioli’r gweithlu a chyflwyno’n sylwadau a’n pryderon.\nBuom yn trafod y swm o £53m sydd i ddod ar gyfer y celfyddydau a diwylliant yng Nghymru, ac a gaiff ei ddyrannu drwy Lywodraeth Cymru a CCC; yn enwedig felly y gronfa Lawrydd (gweler uchod). Trafodwyd y cytundeb diwylliannol sy’n cael ei lunio fel amod o’r gronfa sydd newydd ei chyhoeddi – roedd y cynigion yn cynnwys amrywiaeth, cyflog ac amodau teg, targedau’r iaith Gymraeg, ac ymuno â PIPA (rhieni yn y celfyddydau perfformio). Trafodwyd hefyd bwysigrwydd cytundebau ac yswiriant a gafodd eu bargeinio ar y cyd fel rhan o’r gwaith o sicrhau nad yw pobl fregus yn cael eu heithrio. Buom hefyd yn trafod sut y gallai sefydliadau mawr gefnogi gweithwyr llawrydd a sefydliadau bychan drwy rannu adnoddau a darparu amddiffyniad er mwyn brysio i ‘ryddhau’r gweithlu creadigol’, a phwysigrwydd canllawiau a map ar gyfer agor perfformiadau awyr agored.\nBuom hefyd yn trafod cynigion ar gyfer incwm sylfaenol i weithwyr llawrydd creadigol yng Nghymru, yn enwedig felly y goblygiadau ynghylch cytundebau gafodd eu bargeinio ar y cyd, a sut y gallai hyn groestorri gyda chyllid CCC a strwythurau tâl yn y sector.\nBydd Simon Curtis yn parhau i’n diweddaru ar y datblygiadau.\nCyflog Sylfaenol i Weithwyr Creadigol yng Nghymru\nMae Sophie Howe – Comisiynydd Cenedlaethau’r Dyfodol – wedi dod allan o blaid y syniad o gynllun peilot i roi Cyflog Sylfaenol i weithwyr creadigol yng Nghymru.\nMae unigolion o fewn y tasglu yn gweithio i gefnogi’r syniad hwn trwy drafodaethau gyda CCC, Equity, Sefydliadau PCC ac unigolion.\nArolwg Llawrydd Cymru\nRydym yn gweithio ar gasglu’r holl ddata a dderbyniwyd trwy’r arolygon Cymraeg a Saesneg. Daeth dros 400 o ymatebion i law – diolch i bawb am yr adborth! Gobeithiwn gyhoeddi ein adroddiad yn yr wythnosau nesaf.\nEin llais: Casglu profiadau artistiaid Duon sy’n Gymry neu’n byw yng Nghymru.\nAr ôl sylwi ar y diffyg cyfleoedd sydd i artistiaid Du rannu eu profiadau o fewn y sector yng Nghymru, mae Krystal S. Lowe wedi penderfynu defnyddio’i rôl ar y Tasglu Llawrydd i gasglu a rhannu profiadau byw artistiaid Duon sy’n Gymry neu’n byw yng Nghymru.\nBydd y profiadau’n cael eu casglu i sicrhau bod lleisiau’r rhai sy’n cael eu hepgor fwyaf yn cael eu clywed o’r diwedd gan y sector. Yn sgil y mudiad ‘Black Lives Matter’, ac yn seiliedig ar ymateb y sector, hoffai Krystal ddefnyddio’r llythyr cyfunol hwn i sicrhau, wrth i’r sector symud yn ei flaen, ei fod yn fwy amrywiol a hefyd yn amgylchedd iach i artistiaid Du – y rhai sy’n camu i mewn i’r sector, yn ogystal â pharchu’r gwaith angerddol a’r cyfraniad gwerthfawr mae artistiaid Du eisoes wedi’i wneud i’r sector. Ar ôl i’r llythyr hwn gael ei gwblhau, bydd yn rhan o’r ‘Zine’ gaiff ei gyhoeddi a’i ddosbarthu gan Dasglu Llawrydd y Deyrnas Unedig pan ddaw ei gyfnod i ben, yn ogystal â’i ddosbarthu i’r holl weithwyr llawrydd a’r sefydliadau sy’n gweithio yn sector y celfyddydau. Os ydych chi’n artist Du, ac yn awyddus i’ch profiadau gael eu cynnwys yn y llythyr hwn, yna cysylltwch â Krystal ar Krystalslowe.contact@gmail.com gyda’ch straeon, a hynny ym mha ffordd bynnag rydych chi’n teimlo’n fwyaf cyfforddus – drwy e-bost, llythyr neu droslais – neu cysylltwch â Krystal os yw’n well gennych chi alwad ffôn, Zoom neu ddanfon neges destun.\n‘Forever Emerging?’: Adroddiad ar gyfarwyddo ar gyfer y llwyfan yng Nghymru (gan Simon Harris a Bridget Keehan)\nCynllun Collective Creative: prosiect nid-er-elw gan Pearson Casting – 30 awr o sesiynau ar y diwydiant celf, yn rhad ac am ddim bob wythnos: www.collectivecreativeinitiative.co.uk\nMae Cwmni Dawns Cenedlaethol Cymru wedi cyhoeddi canllawiau ar ‘y defnydd o Zoom ar gyfer perfformio’, ffrydio a hawliau cerddoriaeth: https://ndcwales.co.uk/digital-hub/create-together\nMae gan One Dance UK gyfres o webinarau ‘Returning to dance’:\nMae’r Privilege Cafe yn parhau bob dydd Iau. Ebostiwch nhw ofyn am ddolen: https://www.patreon.com/PrivilegeCafe\nMwy amdanom ni:\nFfurfiwyd y Tasglu gan sefydliadau amrywiol oedd yn nodi gweithwyr llawrydd a phroses ymgeisio.\nDyma’r dolenni i’r llythyr oddi wrth Fuel ac ystadegau ar y Tasglu:\nConnor Allen, Shakeera Ahmun, Sarah Argent, Steffan Donnelly, Garrin Clarke, Jafar Iqbal, Zosia Jo, Angharad Lee, Deborah Light, Krystal Lowe, Mathilde Lopez, Anthony Matsena, Hannah McPake a Glesni Price-Jones.


Trysorfa o eirfa Gymraeg | Tes News\nTrysorfa o eirfa Gymraeg\nBy Robat Powell\nYn Chwefror 2005 cafodd Ein Geiriau Ni (Egni) - Corpws Iaith Llenyddiaeth Plant -ei lansio wedi dwy flynedd o waith arloesol gan seicolegwyr addysg AALl Abertawe gyda chymorth Uned Gymreig y Sefydliad Cenedlaethol er Ymchwil i Addysg (SCYA). Dyma'r tim datblygu a fu hefyd yn creu cyfres Profion Darllen Cymru Gyfan. Ond beth yn union yw Ein Geiriau Ni, a sut gall fod o fudd i athrawon y Gymraeg?\nY cam cyntaf yn y datblygiad oedd casglu bron 500 o lyfrau plant Cymraeg, yn amrywio yn ol oed targed ac anhawster o safon Sali Mali i werslyfrau hanes Cyfnod Allweddol 3, ond y mwyafrif yn targedu oed CA1 a CA2. Bu panel o athrawon ac arbenigwyr iaith yn archwilio'r llyfrau a'u dosbarthu yn ol lefel Cwricwlwm Cenedlaethol o lefel 1-5. Yna sganiwyd y llyfrau i gronfa, y corpws mwyaf o eirfa'r Gymraeg a gr wyd erioed. Wedi proses hir o lanhau'r corpws, sef cywiro sillafiad geiriau oedd heb sganio'n gywir, aed ati i'w ddadansoddi.\nCynhyrchu rhestrau amlder geiriau yw'r nod sylfaenol. Un cymhlethdod yn y Gymraeg yw'r treigladau, felly gwelwn ffurfiau fel "cath", "gath", a "nghath". Fodd bynnag, yn Ein Geiriau Ni nid yw hyn yn ofid oherwydd gallwn gyfrif y ffurfiau treigledig ar wahan neu gyda'r ffurf gysefin "cath". Yn yr un modd medrwn gyfrif ffurfiau berfol megis "aeth" ac "af" ar wahan, neu eu crynhoi o dan ymbar\nMae'r rhestrau amlder yn ddadlennol. Wrth gyflwyno unrhyw iaith i ddysgwyr rhoddir y pwyslais yn aml ar ddysgu enwau (nouns), ond 20 o enwau yn unig sydd yna ymhlith y 200 gair Cymraeg mwyaf cyffredin. Y ddau sy'n codi amlaf yw "mam" a "dad", a defnyddir rhai o'r lleill mewn ffyrdd heblaw fel enwau, megis "lawer tro" ac "ar ben". Mae enwau personol bechgyn yn dipyn mwy cyffredin nag enwau merched, sy'n awgrymu mai bechgyn yw prif gymeriadau'r mwyafrif o lyfrau plant Cymraeg. Yr enwau mwyaf poblogaidd ar gyfer bechgyn yw Tomos a Huw, ac ar gyfer merched - Catrin a Llio.\nWrth greu'r corpws cysylltwyd pob gair a'r llyfr y daeth ohono, felly gallwn hefyd nodi amlder y geiriau mewn llyfrau ar wahanol lefelau'r Cwricwlwm Cenedlaethol. Mae'n bosib nodi'r cyfuniadau o eiriau yn y llyfrau, felly gwyddom, er enghraifft, mai'r tri chyfuniad mwyaf cyffredin o'r ansoddair "bach" yw "yn ddistaw bach", "y ty bach" ac "y mochyn bach" - a'r moch yn dod mewn trioedd, mae'n debyg.\nOnd nid dim ond tegan i ieithwyr mo Ein Geiriau Ni. Ymhlith ei ddibenion ymarferol gallwn nodi:\n* Sefydlu rhestr y 100 Gair a'r 200 Gair Amlaf i hybu camau cyntaf darllen\n* Cynorthwyo awduron a chyfieithwyr llyfrau plant i dargedu eu hiaith at oedrannau penodol\n* Helpu sefydlu oed darllen a lefel anhawster deunydd darllen\n* Helpu sicrhau darllenadrwydd priodol ar gyfer gwerslyfrau Cymraeg mewn gwahanol bynciau\n* Darparu canllawiau ar gyfer creu profion darllen Cymraeg sy'n adlewyrchu defnydd o'r iaith mewn llyfrau go iawn.\nTebyg y bydd athrawon yn darganfod dulliau eraill o elwa ar yr adnodd rhyfeddol hwn y bwriedir ychwanegu llyfrau newydd ato wrth iddynt gael eu cyhoeddi. I gael gwybod mwy ewch i'r wefan, sef www.egni.org.\nRobat Powell yw pennaeth uned Gymreig y SCYA


Mae Liam wedi gweithio yn Theatr y Torch am 4 blynedd; a gwerthfawroga cael ei gyflogi fel Cynorthwyydd Marchnata Digidol. Mae e wedi dringo’r ysgol i’w swydd bresennol fel un o ddau Swyddog Marchnata a Chynllunio Digidol. Mae Liam yn byw yn Neyland, ar ôl iddo symud yn agosach i’w deulu wedi iddo raddio yn 2016 o Ysgol Celf Caerfyrddin (UWTSD) gyda gradd anrhydedd dosbarth cyntaf mewn Darluniad Digidol.\nYn ystod Prosiect Stori Sir Benfro, mae Liam wedi bod yn gweithio’n agos gyda Mohamed Hassan, gan ddal proses casglu stori a golygfa leol trwy lens ei gamera Nikon. Roedd Liam yn adnabod Mohamed yn ystod ei amser a dreuliwyd yn Ysgol Gelf Caerfyrddin, ac mae e wrth ei fodd yn cael y cyfle i aduno a gweithio’n agos gydag ef eto.\nMae Stori Sir Benfro wedi galluogi Liam i ddarganfod rhannau o'r sir na chafodd gyfle erioed i ymweld â nhw; mae wedi bod yn brofiad gostyngedig a gwerth chweil cwrdd â chymaint o bobl ddiddorol ac iddo fod yn rhan o'r prosiect.


Gwirfoddoli Bwrdd Iechyd\nRydym yn awyddus i wneud ein rhan dros y GIG lleol a rhoi’r cyfle myfyrwyr a staff Undeb Myfyrwyr i wirfoddoli. Rydym hefyd yn cydnabod, efallai fod myfyrwyr yn helpu mewn ffyrdd bach ond pwysig eraill, ar lefel leol iawn - er enghraifft helpu i siopa ar ran cymdogion yn y grwp bregus.\nMae Hywel Dda yn awyddus i glywed gennych gyda’ch set sgiliau fel y gallant, o bosib, eich paru â darnau o waith neu weithgareddau- mewn sawl maes nad ydynt yn swyddogaethau clinigol.\nY cam cyntaf yw i bydd angen i chi gwblhau’r Ffurflen Wybodaeth Gwirfoddolwr isod a’i dychwelyd i Amy Goodwin, Cydlynydd Acadmaidd a Gwirfoddoli alg51@aber.ac.uk. Yna bydd Amy yn cysylltu gyda’ch cyswllt Bwrdd Iechyd ynghylch.


yda hyn rîl, ar hap uchel dalu symbol yn gallu troi gwyllt gyda phob sbin. O'r pum symbol yn darparu 20 troelli a 40 darnau arian ystafelloedd yn y seren casino sydney. Rîl pedwar gwyllt a elwir yn Treiglo. Rîl ddau yn cynnig darnia bonws troelli. Mae'r teitl newydd yn dilyn i fyny at un o'r perfformwyr gorau y datblygwr, Cazino Zeppelin, gyda y gêm newydd yn cynnwys Bonws Troelli gyda Gludiog Gwyllt ystafelloedd ar valley forge casino.\nAr y rownd derfynol pumed rîl, chwaraewyr yn gallu ennill Ehangu bovada poker yn sownd ar 99. Mae pob rhai a geir ar y riliau yn ystod bonws troelli yn gario drosodd i mewn i'r sesiwn bovada poker ail-lwytho cod bonws.\nY Cazino Cosmos gêm slot wedi CTRH o 96% gyda max ennill o 11821 x yr her. Cazino Cosmos bydd chwaraewyr yn cymryd ar daith drwy'r gofod, lle rheoli gan Stella, anodd matriarch. Nodweddion y Gêm: Pan fydd nyddu y riliau, bydd chwaraewyr yn dod o hyd y slot wedi steampunk tuag at y thema gofod.\nystafelloedd ar valley forge casino


Aros - Bythynnod Portmeirion | Portmeirion\nArchebion Munud Olaf\nPecyn 2 Noson mewn Bwthyn\nHafan // Aros / Bythynnod Portmeirion\nMae'r bythynnod yn cynnwys ceginau gyda chyflenwad o lestri, gwydrau, offer coginio a phopty microdon. Mae teledu lliw sgrin fflat ymhob bwthyn gyda a pheiriant chwarae DVDs â ffôn deialu uniongyrchol. Mae gwasanaeth band eang diwifr ar gael ymhob bwthyn.\nYn gynwysedig yn y pris mae gwresogi, tyweli a chynfasau. Bydd y gwelyau wedi eu cyweirio cyn ichi gyrraedd.\nMae gwlau a crud ychwnaegol ar gael am tâl ychwanegol\nCrud ychwanegol - £7.50 y noson\nGwely ychwanegol - £15 y noson fesul gwely\nCysylltwch yr adran Llety am rhagor o fanylion am ba fythynnod sydd yn medru cymeryd unrhyw eitemmau ychwanegol\nGellir trefnu gwasanaeth cadw tŷ am dâl ychwanegol yr awr os cawn gadarnhad ymlaen llaw. Gallwn drefnu gwasanaeth gwarchod plant os cawn rybudd ymlaen llaw.\nMae croeso i westeion y bythynnod hunan arlwyo ddefnyddio adnoddau'r Gwesty. Bydd y pwll nofio yn cael ei gynhesu o fis Mai tan fis Medi. Mae bwyty'r gwesty a bar a bwyty Castell Deudraeth ar agor bob noson heblaw am eu cyfnod cau ym mis Ionawr. Fe'ch cynghorir i holi am le ym mwyty'r Gwesty ymlaen llaw os yn bosibl (rhif 01766 770000). Ar adegau bydd y Gwesty wedi ei neilltuo ar gyfer achlysuron preifat a hynny'n golygu na fydd y bwyty ar gael.\nMae brasserie Castell Deudraeth ar agor bob dydd. Croeso i blant. Byrddau yn yr ardd pan fo'r tywydd yn braf. Gwasanaeth bws mini o'r pentref. I gadw bwrdd ffoniwch 01766-772400.\nByddir yn cofrestru a chodi'r agoriad yng Nghastell Deudraeth.\nMae'n bosib yn ystod eich arhosiad y bydd cynrychiolwyr o'r Adran Gynnal a Chadw angen mynediad i'r bwthyn i archwilio sustemau dŵr, trydan, larwm tân, diffoddwyr tân ac unrhyw faterion eraill a gofynnwn ichi ganiatáu mynediad iddynt i wneud y gwaith angenrheidiol yma.


Tsieina i Canada-Suzhou Sohologistics CO., LTD.\nHafan>Llinell Gwasanaethau>Iine Gogledd America>China i Ganada\nLlongau o China i Ganada\nMae llawer o'n cwsmeriaid wedi'u lleoli yng Nghanada, felly mae wedi dod yn farchnad bwysig iawn i ni. Rydym wedi llofnodi cyfraddau contract gyda chludwyr fel COSCO, OOCL, APL, EMC, MSK, a HMM. Mae'r perthnasoedd hyn yn gadael inni ddarparu cyfraddau cludo nwyddau da iawn i chi wrth gludo o China i unrhyw borthladd yng Nghanada.\nGyda SHL yn bartneriaid, bydd cludo nwyddau o China i Ganada yn llawer haws, dim ond gyda ni y bydd angen i chi adael eich nwyddau, a byddwn yn gwneud y gweddill. Nod SHL yw bod yn anfonwr cludo nwyddau gorau o China i Ganada. Gofynnwch am ddyfynbris gwell nawr.\nLlongau Swmp Ro-Ro / Break o China i Ganada\nGall SHL ddarparu RORO ROROMAFI BREAKBULK ar gyfer offer manwl, cerbydau ac offer trwm o China i Ganada Gallwn gynnig atebion un stop ac wedi'u teilwra.\nCludo Nwyddau Môr o China i Ganada\nGallwn ddarparu cyfraddau cludo nwyddau cefnforol cystadleuol, a'r atebion cludo gorau, yn seiliedig ar eich amser trosglwyddo gofynnol wrth gludo o China i borthladd yng Nghanada (yn enwedig i borthladdoedd mewndirol).\nLlongau Cludo Nwyddau Awyr o China i Ganada\nByddwn yn dewis y cwmni hedfan mwyaf rhesymol ar gyfer eich cludo ar sail eich gofynion amser. Bansar yw eich datrysiad cludo nwyddau gorau ar gyfer cludo nwyddau awyr o China i Ganada.\nLlongau rhataf o China i Ganada\nMae hyn yn dibynnu ar faint o nwyddau rydych chi'n eu cludo o China i Ganada, os na fyddwch chi'n brysio gyda sampl fach iawn, gallwch ddefnyddio China Post neu fynegi fel DHL, os oes gennych chi fwy o nwyddau, yna cysylltwch â Bansar, fe gewch chi ein llongau gorau cyfradd o China i Ganada.\nPa mor hir / Faint o longau o China i Ganada\nDrws i Ddrws yn cludo o China i Ganada\nBoed ar gyfer anghenion personol neu fusnes, gallwn ddarparu gwasanaeth cludo o ddrws i ddrws i chi, sy'n cynnwys clirio tollau yng Nghanada.\nEich Anfonwr Cludo Nwyddau Gorau o China i Ganada\nDarparu cyfraddau cludo nwyddau cefnforol ac awyr cystadleuol o China i Ganada.\nI Seaport yng Nghanada\nPrif Faes Awyr yng Nghanada\nMaes Awyr Rhyngwladol Lester B. Pearson Maes Awyr Rhyngwladol Vancouver\nLutselk'e Airport Maes Awyr Rhyngwladol Montreal / Pierre Elliott Trudeau\nMaes Awyr Ardal Fetropolitan Maes Awyr Rhyngwladol Regina\nMaes Awyr Rhyngwladol Calgary Maes Awyr Rhyngwladol Edmonton\nMaes Awyr Clwb Hwylio Big Bay Maes Awyr Canol Dinas Billy Bishop Toronto\nMaes Awyr Llundain\nMaes Awyr Bae Goose\nMaes Awyr Gwylio Sioux\nMaes Awyr Rhyngwladol Winnipeg / James Armstrong Richardson\nMaes Awyr y Tywysog George Maes Awyr Windsor\nMaes Awyr Rhyngwladol John C. Munro Hamilton Maes Awyr Ardal Fetropolitan\nMaes Awyr Rhyngwladol Montreal (Mirabel) Maes Awyr Rhyngwladol Halifax / Stanfield\nMae gan wefan CBP https://www.cbp.gov/ lawer o wybodaeth am arferion a dyletswydd Canada.


Fel y byddech wedi’i ddisgwyl, argyfwng y coronafeirws gafodd y prif sylw yn fy ebost ar 7 Mai 2020, ond nodais hefyd nad yw’r pandemig yn golygu y dylem anwybyddu materion eraill oedd eisoes yn bodoli ac yn peri llawer o ofid megis cydraddoldeb hiliol. Lai na thair wythnos yn ddiweddarach, ar 25 Mai, cafodd llofruddiaeth erchyll George Floyd ei ffilmio ym Minneapolis. Fe wnaeth natur y digwyddiad syfrdanu’r byd, yn y modd nad oedd y swyddog o dan sylw yn hidio ei fod yn cael ei ffilmio ac yn poeni dim am bledion anobeithiol y dioddefwr am ei fywyd. Roedd hyn er gwaetha’r ffaith ei fod yn gwybod bod rhywun yn ei ffilmio, ond parhaodd i’w atal drwy bwyso ar ei wddf nes ei bod yn rhy hwyr. Yn anffodus, mae marwolaeth Mr Floyd yn rhan o batrwm hirsefydlog. Ychydig cyn hynny, ar 13 Mawrth, saethodd yr heddlu Breonna Taylor yn farw yn Louisville, KT, ac fe’i dilynwyd gan farwolaeth Rayshard Brooks ar 12 Mehefin mewn amgylchiadau tebyg yn Atlanta, GA.\nRoedd y digwyddiadau yn symbol o broblem lawer ehangach sy’n effeithio ar nifer o wledydd mewn sawl ffordd, ac rydym i gyd wedi gweld effeithiau’r rhain yn cael eu mynegi mewn protestiadau eang mewn cysylltiad â mudiad Mae Bywydau Du o Bwys. Rwyf yn gwybod bod aelodau unigol o Brifysgol Caerdydd yn rhannu’r ffieidd-dra a arweiniodd at y protestiadau byd-eang, ond rwyf yn derbyn ein bod ni fel sefydliad wedi ymateb yn hwyr ac mewn modd na chafodd ddigon o effaith. O ganlyniad i hynny’n rhannol, cawsom ebyst gan fyfyrwyr a staff yn gofyn i ni wneud datganiad cryfach a mwy eglur, a gallwch ddarllen fy ymateb yma. Byddwch yn ymwybodol fy mod wedi rhoi llawer o sylw i’r mater yn ddiweddar, ac rydym wedi gwneud rhywfaint o gynnydd. Fodd bynnag, mae llawer i’w wneud eto ac nid ydym yn agos i ddatrys problem hiliaeth. Drwy gydnabod y broblem a siarad amdani, rwyf yn gobeithio ein bod mewn sefyllfa gryfach erbyn hyn, ond mae’n amlwg bod angen i ni gymryd camau pellach er mwyn newid pethau mewn gwirionedd.\nEr enghraifft, mae angen llawer mwy o ddealltwriaeth, ymwybyddiaeth a chydnabyddiaeth arnom o fraint pobl wyn, a byddwn yn gwneud cyhoeddiad cyn bo hir ynglŷn â sut rydym yn bwriadu cefnogi ac annog hyn. Rhaid i ni ymdrin â chwynion ynghylch hiliaeth o ddifrif, ymchwilio iddynt a chymryd camau. Mae hwn yn fater sy’n berthnasol ar hyn o bryd gan ein bod wedi cael cwyn ddifrifol gan fyfyrwyr, a byddwn yn ymateb iddi yn gyflym ac mewn modd mor gynhwysfawr â phosibl. Byddaf yn ymgynghori ynglŷn â’r syniad o gyflwyno dolen gyswllt benodol – ombwdsmon o bosibl – er mwyn sicrhau ein bod yn mynd ati’n ddiymdroi i ymdrin â chwynion am hiliaeth ac ymateb iddynt. Yn 2018, fe wnaethom gynnal adolygiad o gysylltiadau hanesyddol posibl rhwng Prifysgol Caerdydd a’r fasnach gaethweision; ni ddaethom o hyd i rai, ond yn dilyn digwyddiadau diweddar, byddwn yn yn cynnal archwiliad pellach o’n celfyddydwaith a’n cerfluniau cyhoeddus. Byddwn yn ehangu’r casgliadau sydd gennym yn ein llyfrgelloedd am feysydd fel Hanes Pobl Dduon ac yn ystyried sut gallwn ddeall, rhannu a dathlu amrywiaeth ein hanes, nid yn unig fel prifysgol, ond fel dinas a gwlad.\nEr mai achosion o drais ac anhrefn sy’n cael y prif sylw yn y penawdau, ni ddylai unrhyw un amau’r teimladau cryfion oedd yn amlwg ym mhrotestiadau heddychlon Mae Bywydau Du o Bwys a gynhaliwyd ledled y Deyrnas Unedig, ac yma yng Nghaerdydd. Un o’n myfyrwyr wnaeth drefnu’r brotest heddychlon hon ym Mharc Bute, ac roedd rhaid i’r llu o bobl aeth iddi gadw pellter cymdeithasol a gwisgo masgiau. Byddai unrhyw un oedd yno wedi clywed hanesion dirdynnol am brofiadau o hiliaeth yn y wlad hon, gan gynnwys yng Nghaerdydd. Yn amlwg, nid fi yw’r person addas i geisio egluro profiadau o hiliaeth ym mhrifysgolion Prydain. Rwyf yn argymell yn gryf iawn eich bod yn darllen yr erthygl ardderchog ‘A case to answer’ gan Valerie Amos, Is-Ganghellor SOAS. Y gwir amdani, a minnau’n berson gwyn sydd â braint a phŵer fel ei gilydd, gwrando yw fy rôl i, a gweithredu ar sail cyngor. Yr hyn rwyf yn ei glywed yw bod pobl yn ymateb mewn gwahanol ffyrdd a bod yr amrywiaeth sy’n bodoli ar draws cymdeithas, yn bodoli ar draws y gymuned BAME hefyd. Nid yw’r gymuned hon yn unffurf o bell ffordd ac mae’n cynnwys nifer fawr o gymunedau, traddodiadau a diwylliannau. Fodd bynnag, mae llawer o bobl yn teimlo’n ddig, wedi’u brifo ac yn ymdopi ag ystod o emosiynau negyddol, ac mae’n rhaid i ni ystyried yr effaith bosibl ar staff a myfyrwyr. Yn anad dim, rhaid i ni barhau i wrando, gweithredu a chydweithio â staff a myfyrwyr BAME ar brosiectau pwysig fel gwella amrywiaeth ymhlith arweinwyr y Brifysgol, cau’r bwlch dyfarnu, dadwladychu’r cwricwlwm a sicrhau bod myfyrwyr ac ymgeiswyr yn cael yr un cyfleoedd. Rwyf yn difaru mod i heb ddeall y materion hyn na gweithredu arnynt yn gynharach yn fy nghyfnod fel Is-Ganghellor. Rwyf yn teimlo bod rhaid i ni fanteisio ar y cyfle hanesyddol hwn i newid pethau mewn gwirionedd, gan adeiladu ar y sylfaen yr ydym wedi’i dechrau ei chreu yn ddiweddar.\nGan symud ymlaen i faterion eraill, diolch i bawb a aeth i’r drafferth o wylio’r weminar i’r holl staff yr wythnos ddiwethaf. Un o’r rhesymau dros ddewis cynnal y digwyddiad bryd hynny oedd am ein bod wedi gobeithio gallu gwneud cyhoeddiad am y camau nesaf. Fodd bynnag, nid oeddem mewn sefyllfa i wneud hynny a bydd angen rhagor o amser arnom. Rwyf yn ymddiheuro i’r rhai ohonoch oedd wedi gobeithio cael mwy na diweddariad yn unig. Fodd bynnag, gobeithio iddo fod o werth o ran rhannu’r bwriad y tu ôl i’n gwaith er mwyn sicrhau ein bod yn diogelu ein hunain gymaint â phosibl ar gyfer y flwyddyn nesaf. Cawsom dros 500 o gwestiynau yn ystod y digwyddiad, a byddwn yn ymateb iddynt. Fel y gallwch ei ddychmygu, mae hon yn dipyn o dasg ac nid yw wedi’i chwblhau eto, ond rydym yn rhannu’r cwestiynau yn ôl thema a byddwn yn eu cyhoeddi gydag ymatebion yr wythnos nesaf. Un o’r themâu sydd eisoes wedi dod i’r amlwg yw’r awydd i ni hwyluso trefniadau gweithio mwy hyblyg, a byddwn yn edrych ar hyn yn fanylach cyn gynted â phosibl. Byddwn yn cynnal digwyddiadau eraill o’r fath, yn enwedig pan fydd datblygiadau newydd yn y sefyllfa gyfnewidiol ac ansicr ohoni.\nYng nghyfarfod y Senedd ar 17 Mehefin, fe wnaethom drafod, ymysg llu o bethau eraill, yr ymgynghoriad sy’n mynd rhagddo ar ddogfen Y Ffordd Ymlaen ar ei newydd wedd. Os nad ydych wedi ymateb eto, gallwch wneud hynny yma. Mae rhai pobl wedi bod yn gofyn beth yw’r gwahaniaeth rhwng y Dangosyddion Perfformiad Allweddol (KPIs) cyfredol a’r Ffactorau Llwyddiant Hanfodol yn y cynigion. Os oes modd eu cyflawni o hyd (ac nad oes ffactorau fel cyfyngiadau teithio yn amharu arnynt), byddwn yn parhau i fonitro’r dangosyddion yn yr is-strategaethau perthnasol. Fodd bynnag, nid dangosyddion perfformiad yw ein blaenoriaeth mwyach. Yn hytrach, rydym am ganolbwyntio ar y ffactorau llwyddiant critigol fydd yn ein galluogi i ymdopi â’r blynyddoedd anodd o’n blaenau a dod allan y pen arall mewn byd ôl-COVID yn y sefyllfa gryfaf bosibl. Yn syml, mae angen i ni fel sefydliad oroesi a ffynnu. I allu gwneud hynny rhaid i ni ganolbwyntio ar iechyd staff a myfyrwyr, iechyd a diogelwch, cynaladwyedd ariannol, profiad y myfyrwyr, ymchwil, a’n cenhadaeth ddinesig gyda phwyslais penodol ar ein hymateb i COVID. Bydd angen i ni leihau llwyth gwaith gymaint ag y gallwn er mwyn i ni allu canolbwyntio ar y meysydd hyn a bod yn barod i gyfaddawdu lle bo angen er mwyn llwyddo. Rhaid i ni gofio mai cynnig cyfeiriad mae Y Ffordd Ymlaen, nid yw’n pennu’r holl fanylion am beth ydym yn ei wneud. Dyma pam yr ydym wedi cynnal ymgynghoriad ysgafn, a byddwn yn ymgorffori’r canlyniadau mewn papur ar gyfer y Cyngor y mis nesaf.\nYn olaf, un o’r ymatebion cynnar rydym wedi cael i’r ymgynghoriad yw pobl yn gofyn beth sydd wedi digwydd i Brexit. Mae hwn yn bwynt teg, yn enwedig gan fod y posibilrwydd o gael cytundeb cynhwysfawr gyda’r UE yn llawer llai tebygol yn ôl pob golwg, ac mai digon cyfyngedig fydd cwmpas unrhyw gytundeb yn ôl pob tebyg. Mae’n gwbl bosibl mai dim ond ar y materion mwyaf brys y mae’r naill ochr yn fodlon eu hystyried yn flaenoriaethau y bydd cytundeb. Nid oes modd trafod holl oblygiadau hyn yn yr ebost hwn, ond byddaf yn eu trafod yn y dyfodol pan fyddwn yn gwybod rhagor am sut mae’r trafodaethau’n dod yn eu blaen. Fodd bynnag, dylem yn sicr barhau i gydweithio’n llawn â mecanweithiau ymchwil y DU, ac mae’r un peth yn wir ar gyfer Erasmus+ a chynlluniau eraill sy’n bodoli ar hyn o bryd. Yn ôl beth wyf yn ei ddeall, mae llywodraeth y DU yn bwriadu sefydlu cynlluniau domestig amgen os nad oes modd dod i gytundeb ynglŷn â gadael i ni gymryd rhan ar 1 Ionawr 2021, ac maent yn ymgynghori â ni ar y materion hyn. O ran Y Ffordd Newydd ar ei newydd wedd, bydd ei darpariaethau yn ein hannog i ganolbwyntio ar y blaenoriaethau pwysicaf os bydd newid o bwys ar ddiwedd y cyfnod pontio, yn union yn yr un modd y mae’n ein galluogi i wneud hynny yng nghyd-destun hynod ansicr argyfwng y coronafeirws.


Agamemnon - Wicipedia\n'Masg Agamemnon', a ddarganfuwyd gan Heinrich Schliemann yn 1876 yn Mycenae. Er gwaethaf yr enw, nid oes sicrwydd pwy y maen ei gynrychioli.\nCymeriad ym Mytholeg Roeg yw Agamemnon (Hen Roeg: Ἀγαμέμνων). Mae'n fab i Atreus, brenin Mycenae a'i wraig Aerope, ac yn frawd i Menelaus. Daw yn frenin Mycenae (neu Argos yn ôl rhai fersiynau) ar ôl ei dad, ac mae'n briod a Clytemnestra. Mae'n gymeriad yn yr Iliad gan Homeros.\nPan mae Paris, sy'n fab i Priam, brenin Caerdroea yn cipio Elen, gwraig Menelaos, a'i dwyn i Gaerdroea, mae Meneloaos yw gofyn cymorth ei frawd Agamemnon, brenin mwyaf nerthol y Groegiaid. Gelwir arwyr y Groegiaid at ei gilydd, yn eu plith Achilles a'i gyfaill Patroclus, yr hynafgwr Nestor, Aiax, Odysseus, Calchas a Diomedes, gydag Agamemnon yn arweinydd arnynt.\nPery Rhyfel Caerdroea am ddeng mlynedd cyn i'r ddinas gael ei chipio a'i dinistrio. Pan ddychwel Agamemnon adref o'r rhyfel, llofruddir ef gan ei wraig, Clytemnestra, a'i chariad Aegisthus, wedi iddo anwybuddu rhybudd ei ordderch Cassandra.\nGallai Agamemnon fod wedi ei seilio ar gymeriad hanesyddol; mae dogfennau Hethaidd yn crybwyll Akagamunaš, rheolwr Ahhiyawa (gwlad yr Acheaid) yn y 14g CC.\nWedi dod o "https://cy.wikipedia.org/w/index.php?title=Agamemnon&oldid=3951029"\nNewidiwyd y dudalen hon ddiwethaf ar 23 Tachwedd 2017, am 14:19.


Oriel 1\tChris Owen, 4 Hydref 2007\nOriel 1\tAnna Gruffudd, 6 Medi 2007\nMae'r Oriel wedi bod yn llawn dros yr haf a phob math o bethau wedi digwydd! Penwythnos diwethaf roedd Pwyllgor Puja Cymru yn dathlu eu cysylltiadau a'r Oriel a chafwyd sioe ffasiwn, sgyrsiau a cherddoriaeth o India yn treiddio drwy'r Oriel. Ar hyn o bryd mae'r ardal arddangosfeydd arbennig braidd yn llwm yr olwg, gwagleoedd ac olion papur wal gwaith yr artist Marc Rees yn dameidie ar y wal. Wir, roedd gweld ei waith a gwaith yr artistiaid Peter Finnemore, a Bedwyr Williams yn dod i lawr yn dristwch mawr! Rwy' wedi gweld eu gweithiau'n sbarduno cymaint o ymwelwyr i chwerthin, sgwrsio a chanu (!)yn yr Oriel.Beth bynnag, mae'n amser cyffrous, mae'r waliau gwag yn aros i'w llenwi gan waith Mary Lloyd Jones. Bydd ei gwaith yn cyrraedd ddydd Llun ac ar y 4ydd o Hydref fe fydd lansiad y gwaith ac fe fydd hi'n rhoi sgwrs yn yr Oriel. Bydd gweithdai celf wedi seilio ar ei gwaith gyda'r cert celf yn ystod Hydref hefyd! Roedd y cert celf yn lwyddiant yn yr Oriel yn ystod mis Awst. Yn ogystal ag ysbrydoli'r plant yn yr Oriel bu Tracey Williams, un o'r artistiad a oedd yn gweithio gyda'r cert yn gyfrifol am fy ysbrydoli i wario ffortiwn ar baent acrylic i gael potsian fy hun! Ar hyn o bryd rwy'n gweithio ar sesiwn i blant ysgol 5,6 oed i ddefnyddio'r Oriel.Rwy'n meddwl gwneud rhywfath o helfa drysor a chyflwyno'r holl beth drwy ddweud fod Anifeiliad yn byw yn yr Oriel ac eu bod nhw'n frindiau arbennig. Ond weithiau fy mod i'n drist iawn oherwydd fod fy ffrindiau i'n cuddio a weithiau mod i'n methu dod o hyd iddyn nhw. (Mae bob math o ddreigiau/cwn/ceffylau yng nghudd yn y gwrthrychau). Dim ond syniad! Rwy hefyd wedi bod yn gweithio ar sioe luniau i blant am begs dillad!!..Ym ie, cawn weld am hwnna! Sylwadau (3)


Coleg Cymraeg Cenedlaethol yw'r corff sy'n cefnogi datblygiad darpariaeth cyfrwng Cymraeg o fewn addysg uwch, gan alluogi mwy o fyfyrwyr i astudio amrywiaeth o bynciau trwy gyfrwng y Gymraeg.\nRoedd maniffesto Democratiaid Rhyddfrydol Cymru yn cynnwys addewid i ehangu cylch gwaith y Coleg Cymraeg Cenedlaethol i gynnwys y sector addysg bellach. Byddai'n cefnogi cydweithredu rhwng colegau addysg bellach a rhwng y sectorau addysg bellach ac addysg uwch.\nRoedd y Cytundeb Blaengar yn ymrwymo y byddai Llywodraeth Cymru "yn archwilio ehangu posibl cylch gwaith y Coleg Cymraeg Cenedlaethol i gynnwys addysg bellach".\nWrth gymryd y swydd, cyhoeddodd Kirsty Williams adolygiad i'w gylch gorchwyl. Cyhoeddwyd yr adolygiad hwn ym mis Gorffennaf 2017 ac argymhellodd y dylid ymestyn y Coleg i ddatblygu'r iaith Gymraeg ar draws y sectorau addysg uwch, addysg bellach a dysgu yn y gwaith.\nMae gwaith yn cael ei wneud ar hyn o bryd i symud yr argymhellion hyn ymlaen.\nWrth ddweud, dywedodd Llefarydd Democratiaid Rhyddfrydol Cymru dros yr Iaith Gymraeg, Cadan ap Tomos:\n"Mae sefydlu'r Coleg wedi bod yn allweddol wrth lofnodi newid sylweddol yn ehangder ac ansawdd addysg uwch cyfrwng Cymraeg.\n"Mae fy mhlaid wedi ymgeisio am ehangu'r Coleg Cymraeg yn hir, gan sicrhau bod cymaint o ddysgwyr â phosibl, mewn cynifer o leoliadau â phosibl, yn cael y cyfle i astudio trwy gyfrwng y Gymraeg, a chael mynediad at yr wybodaeth a'r adnoddau sydd eu hangen arnynt .\n"Rwy'n falch bod Ysgrifennydd Addysg Democratiaid Rhyddfrydol Cymru, Kirsty Williams, yn gwneud blaenoriaeth i'r Coleg ac addysg ôl-16 cyfrwng Cymraeg yn flaenoriaeth, ac edrychaf ymlaen at weld yr argymhellion yr adroddiad hwn yn symud ymlaen."


Cystadleuaeth barddoniaeth PENfro 2017\nCyntaf: Hefin Wyn\nAil: Geraint Roberts\nCydradd Drydedd: Carwyn Eckley, Ffion Haf and Megan Lewis\nCanmoliaeth Uchel: Christine Williams/Gwenan Jenkins Jones\nChwedl gan Hefin Wyn\nLlithra llaid Llyn y fan rhwng fy mysedd,\nsgeintia pelydryn o fachlud ar grych y dŵr\nyn warant o gyfoeth cof yr hil\nwrth i gryd oesol drywanu ‘nghalon.\nYma yng nghwmni’r gwlithod\ndisgwyliaf ddynionach Rhys Grug\ni godi’n gymysg â’r clau\ni’m bywiogi drachefn.\nDônt yn glegar i gyd\nyng nghysgod gloyw’r lloer,\nna ddiffydd yr un hud na lledrith\ntra pery breuddwyd a dyheu.\nO’u hôl cwyd lodes glaerwyn\nyn ysgafn ysgwyd diferion o’u plethi aur,\nei thraed noeth ddawnsia heb wanu’r pridd\nwrth ddynesu’n dalog ataf.\nWrth ymestyn am ei harffed,\nfe’m rhybuddia rhag ei chyffwrdd,\nar boen fy ngeni, neu fe ddiflanna i’r gwyll\na’m gadael yn ffrwcsyn ffol.\nMinnau ddeuthum i ddolenni adnabod\nym mynwes cred ein creu,\ni agor cwysi o hud ar fawnog\ni’m cynnal ar dalar y tu hwnt i’r fagddu.\nPan dyr gwlith y bore ar lygad y dydd\ni ddeffro hen wae a chynnau amheuon,\nminnau enciliaf o’r mynydd i’r gelli\nheb deimlo na chusan na chledd.\nYn Esgair Llaethdy draw erys cyfrinach\nanwadalwch cariad mab a merch,\nminnau fyddaf glaf o serch a swyn\nhen ramant na rydd lonydd i’m.\nSyllaf o bell a minnau’n agos,\nllithro o’m gafael wna llaid Llyn y fan,\nwrth i’r lloer oeri a’r haul gynhesu,\nni chaf ond blas o eirias gynfyd.\nCystadleuaeth ardderchog. Er taw dim ond saith a fentrodd arni, mae’r ystod o ffurfiau, o gyweiriau ac o gyfeiriadau yn galonogol iawn, ac yn adlewyrchu’n dda ar y sîn farddol Gymraeg, dybiwn i. Does dim un gerdd wan. Ac mae cadeiriau wedi eu hennill mewn eisteddfodau lleol ledled y wlad gan gerddi dipyn llai safonol na’r rhain.\nSŵ Afallon Cân ddifyr dros ben yw hon, yn llawn o gyffyrddiadau dyfeisgar a chomig, ac yn un stribed o gyfeiriadau at ein chwedloniaeth ni. Rwy’n hoff iawn o’r dychan ysgafn hefyd sy’n awgrymu bod ceiniog go dda i’w hennill drwy ecsploetio’r cymeriadau a’r chwedlau hyn, ac mae’r ffaith taw Bedwyr, un o farchogion teyrngar Arthur, sy’n ein tywys ni drwy’r atyniadau yn ychwanegu at yr hiwmor a’r lliw.\nUn awgrym. Beth am gerdd lai estynedig sy’n dethol yr ergydion gorau rhag i ambell linell (a jôc) wannach dynnu sylw’r darllenydd?\nMathew 5:5 Hyd yn oed os taw hen jôc sy’n cloi’r gerdd hon, mae ynddi rhyw uniongyrchedd syml a rhyw ddoethineb sinigaidd ond diymffrost. Y Bregeth ar y Mynydd sy’n cael ei ddychanu, wrth gwrs, ac yn benodol felly ‘Gwyn eu byd y rhai addfwyn: canys hwy a etifeddant y ddaear.’ Mae’n gerdd ddigalon iawn, yn awgrymu taw anghyfiawnder ac anesmwythyd yw gwobr yr addfwyn dro ar ôl tro. Anlwc y bardd hwn yw bod beirdd eraill wedi dod â gweledigaeth ehangach i’w cerddi nhw y tro hwn.\nCarnedd Meibion Owen Fel y mynydd a’r carnedd, mae rhyw gadernid anial yn perthyn i’r gerdd hon, a hynny o fwriad, wrth gwrs. Mae’r thema’n un gyfarwydd iawn, ac mae’r cyfeiriad amlwg iawn at gerdd Waldo ‘Preseli’ yn tanlinellu hynny wrth i’r bardd gydnabod taw’r reddf gyntefig i hawlio a tharfu a chwalu sy’n nodweddu dynion ein hoes ni eto fyth. Ac mae’r cyfeiriad at Feibion Owen yn cysgu, ‘gan wybod yn well’, ar ddiwedd y gerdd yn drawiadol\nRwy’n hoff iawn o’r llinellau byrion a diwastraff, ond mae’n anodd creu gwreichionyn gwreiddiol gyda’r union eiriau a ddefnydiwyd dro ar ôl tro gan feirdd a ganodd i’r Preselau.\n(Y Ferch a Gollodd ei Hawen a’i Harwrol Antur i’w Hachub) Dyma gerdd fwyaf wreiddiol y gystadleuaeth – ac ar un ystyr fy hoff gerdd – wrth i’r bardd 25 oed geisio ailddarganfod y creadigrwydd naturiol hwnnw a nodweddai ei hysgrifennu pan oedd hi’n iau, er mwyn iddi gael dod yn arwr ei chwedl hi ei hun. Mae’r dweud mor ffraeth, mae’r hunan-adnabyddiaeth mor graff, ac mae rhai o’i llinellau unigol gyda’r gorau yn y gystadleuaeth.\nBeth, felly, am weithio cerdd fwy cynnil, sy’ ddim yn dweud y cwbwl am bopeth, ond un sy’n glynu at y math o ddweud a dyfalu a’m swynodd i, e.e.\nYn araf un fe ddad-ddychmygais ddreigiau\nÂ’u hanfon i aeafu dan gwrlid angof.\nDyma nghyfle i gyfrwyo march y papur gwyn,\nGafael yn fy meiro’n arf,\nA llethu ofn ac amheuaeth (a cliché)\nI achub fy chwedl fy hun.\nMae hefyd angen ambell gywiriad iaith yma ac acw.\nCelt Awdl fer a graenus oedd hon, yn adrodd stori Branwen yn hynod o afaelgar. Yn wir, petasai’r ail ran gystal â’r gyntaf, mae'n debyg taw Celt fyddai pencampwr Penfro eleni. Mae’n trin llinellau seithsill a llinellau degsill yn ystwyth iawn, fel unedau unigol ac fel modd o lunio cymalau a brawddegau mwy estynedig.\nTuag at y diwedd mae’r canu’n mynd yn fwy cyffredinol a dadansoddol, yn ceisio crynhoi nodweddion neu wersi’r chwedl arswydus hon. Nid dyna, o bosib, yw gwaith barddoniaeth sy’n adrodd stori. Nid dyna wnaeth awdur y chwedl wreiddiol, wedi’r cwbwl. Ond mae dawn gan y bardd hwn o ran ei grefft a’i ddweud.\n(Troednodyn anoracaidd: Mae angen i’r cynganeddwyr fod yn ofalus wrth wneud defnydd o drwydded farddol. Y cyfan mae’r collnod yn gwneud yn y llinell ‘ailafael’n y gyflafan’ yw tynnu sylw at y ffaith fod y bardd wedi methu gwasgu ei syniad mewn i saith sillaf. A fyddai ‘ailafael mewn cyflafan’ wedi gwneud y tro?)\nMewn Amgueddfa Chwedl fygythiol derwen Myrddin yw testun y gerdd hon, ac yn benodol canlyniadau ei symud hi o’i safle yn yr 80au.\nY bygythiad oedd y byddai Caerfyrddin yn boddi pe digwyddai hyn. Ni foddodd Caerfyrddin. Ond bu mewnlifiad o fath gwahanol, meddai’r bardd, ton o Seisnigrwydd, ‘gan adael yr ychydig yno wedyn/a’u bodolaeth yn bwdeli’. Am ddweud da! Cerdd ofalus yw hon yn cyfuno a chyfosod elfennau’r dderwen, y dŵr a’r bygythiad i’r Gymraeg, ac mae’n clymu’r cwbwl yn effeithiol yn ei bennill olaf.\nCerdd yn y wers rydd gynganeddol yw hon, ac mae rhannau campus ynddi, hyd yn oed os yw’r ddelwedd o don y Saesneg yn boddi’r Gymraeg yn un sydd wedi ei godro’n ddiarbed ers boddi Tryweryn, a dweud y gwir. Ac mae’r tinc rhethregol hefyd braidd yn adleisiol, ond beiau bach yw’r rhain. Cerdd dda iawn yw hon, ac roedd hi o fewn trwch blewyn i ennill y gystadleuaeth hon.\nLlyn y Fan O holl gerddi’r gystadleuaeth, hon oedd yr un a aeth â mi i ryw fan llai diogel, yr un, ar un ystyr, a aeth â mi i fan mwy chwedlonol, a hynny drwy ddefnydd gofalus o’r diriaethol a’r haniaethol, y symud hwnnw rhwng yr hyn sy’n real a’r hyn sy’n rhith. Ry’ ni’n cychwyn yn Llyn y Fan gyda’r bardd yn teimlo llaid y llyn yn llithro rhwng ei fysedd, cyn dwyn yn ôl olygfeydd a lleoliadau o’r un chwedl – ac mae’n hawdd gwneud hynny gyda’r chwedl hon yn y dirwedd honno lle mae Esgair Llaethdy a Myddfai’n bodoli o hyd. Tristwch y gerdd yw na all y bardd ddal ei afael ar y llaid, mwy na’r ffarmwr ar ei wraig hud, mwy na ninnau ar y chwedl.\n(Man a man dweud bod ‘eirias gynfyd’ yn rhy farddonllyd at fy nant i, a bod angen diweddglo mwy gwreiddiol, beth bynnag. Mae ‘blas y cynfyd’ i’w synhwyro yn y gerdd: does dim angen dweud hynny wrth y darllenydd ).\nMewn cystadleuaeth ardderchog, y gerdd loyw hon am Lyn y Fan sy’n mynd â hi.\nCroeso i gystadleuaeth barddoniaeth Gŵyl Lyfrau PENfro 2017! Dyma eich cyfle i ennill gwobr o £300.\nYr ydym yn falch iawn i ddatgan taw beirniad ein cystadleuaeth eleni yw crwt o Aberteifi, sef Ceri Wyn Jones. Mae’n un o’r beirdd prin hynny sydd wedi ennill Cadair yr Eisteddfod Genedlaethol ddwywaith, yn y Bala ym 1997 ac yn Llanelli yn 2014. Enillodd hefyd Goron yr Eisteddfod Genedlaethol (2009), ac ef bellach yw’r Meuryn, sef cyflwynydd a beirniad cyfres Y Talwrn ar BBC Radio Cymru.\nMae’n teithio ar hyd a lled y wlad (a thu hwnt) yn meuryna, cynnal gweithdai ac yn perfformio ei waith, ac mae ei gerddi wedi bod yn destunau gosod ar gyrsiau TGAU, Lefel ‘A’ a Gradd. Cyrhaeddodd ei unig gyfrol o gerddi ar gyfer oedolion, sef Dauwynebog, y rhestr fer o dri ar gyfer Llyfr y Flwyddyn 2008. Enillodd glod hefyd am ei gyfrolau ar gyfer plant (yn Gymraeg a Saesneg), ac ef oedd Bardd Plant Cymru 2003-04.\nYn 2009 cynrychiolodd Cymru yng Ngŵyl Ryngwladol y Smithsonian yn Washington D.C., ond mae’r un mor falch ei fod yn cael cynnal dosbarthiadau cynghanedd yn Aberteifi a phasio ymlaen i eraill y grefft a ddysgodd gan T. Llew Jones.\nBu’n bennaeth yr Adran Saesneg yn Ysgol Dyffryn Teifi am dros ddegawd ac wedi hynny yn olygydd llyfrau Saesneg i Wasg Gomer yn Llandysul. Mae bellach yn gweithio ar ei liwt ei hun fel awdur a darlledwr.\nCystadleuaeth Agored 2017\nBeirniad : Y Prifardd Ceri Wyn Jones\nGwobrau: 1af - £300; 2il - £125; 3ydd- £75. Ffi gystadlu: £4 y gerdd\nDyddiad Cau: Dydd Sul, Gorffennaf 30ain, 2017.\nTestun: Cerdd gaeth neu rydd (heb fod dros 40 o linellau) ar y thema ‘Chwedl’ neu ‘Chwedlau’\nCyhoeddir yr enillwyr ar ddydd Sadwrn, Medi 9fed, 2017, am 3.00 y prynhawn yn Neuadd y Dderwen. Caiff beirdd sy’n cyrraedd y rhestr fer gyfle i ddarllen eu gwaith o flaen Ceri Wyn a chynulleidfa.\nMae’r gystadleuaeth yn agored i unrhyw un oed 16 neu hŷn. Dylai’r cerddi fod yn Gymraeg a heb eu cyhoeddi na’u cyflwyno i gystadlaethau cyfredol na chyhoeddiadau eraill.\nRhaid i’r cystadleuydd gyflwyno gwaith gwreiddiol ar bapur A4R , mewn gofod sengl , heb fod dros 40 llinell . Gweler RHEOLAU A MANYLION cystadlu.\nSUT I ANFON EICH GWAITH:\n1. AR LEIN\nDefnyddiwch ein GWEFAN I GYFLWYNO EICH GWAITH Cais ar lein\nTalwch eich ffi gystadlu drwy PayPal. Os nad oes gennych gyfrif PAYPAL fe wahoddir chi i greu un, neu talwch drwy ddefnyddio eich cerdyn dyled neu gredyd.\nDilynwch y cyfarwyddiadau ar sut i gyflwyno eich gwaith, sef mewn un ddogfen ffurf Word neu PDF ar gyfer pob cerdd unigol.\nPEIDIWCH Â CHYNNWYS MANYLION PERSONOL gyda’r gerdd. Dylai pob cais fod yn ddienw.\nDarllenwch y rheolau yn ofalus cyn cyflwyno eich cerdd / Rheolau\n2. DRWY BOST.\nCyflwynwch dau gopi o bob cerdd, gan ddefnyddio tudalen gwahanol i bob copi.\nCofiwch roi teitl y gerdd ar ben y dudalen.\nNi ddylid cynnwys enw'r cystadleuydd, nac unrhyw wybodaeth amdani/o.\nLlenwch y ffurflen gais Lawr lwythwch fan hyn Cysylltir â phob enillydd drwy e-bost.\nRhaid anfon ffi cystadlu gywir gyda phob cais, sef £4 am bob cerdd unigol. Dylai sieciau (sterling yn unig) cael eu gwneud allan i Ŵyl Lyfrau PENfro.\nAnfonwch eich gwaith, gyda’r arian a’r ffurflen gais at Gystadleuaeth Barddoniaeth PENfro, Plasty Rhosygilwen, Rhoshill, Sir Benfro SA432TW\nNi allwn ddychwelyd unrhyw gerddi , felly gwnewch gopi o’ch gwaith. Ni fydd unrhyw ohebiaeth ynglŷn â’r gwaith ac fe fydd penderfyniad y beirniad yn derfynol.\nBydd unrhyw gais sydd ddim yn cadw at y rheolau yn cael ei wahardd.\nGwnewch yn siŵr eich bod chi yn\n• Gosod teitl eich cerdd ar eich ffurflen gais\n• Anfon dau gopi o bob cerdd gan roi un gerdd ar un tudalen.\n• Sicrhewch fod eich cerddi yn gwbl ddienw .Dylai eich enw a chyfeiriad ymddangos ar y ffurflen gais yn unig.\nCyhoeddir enwau’r enillwyr ar ddydd Sadwrn Medi 9fed am 3.00 y prynhawn yng Ngŵyl Lyfrau PENfro ac ar y wefan wedi hynny.\nEiddo'r awduron yw’r hawlfraint, ond fe fydd gan Ŵyl Lyfrau PENfro yr hawl i gyhoeddi ‘r gwaith llwyddiannus ar ei gwefan.\nNi ellir gwrthwynebu neu gwyno’n erbyn dyfarniad y beirniad.


Partneriaeth â Myfyrwyr mewn Sefydliadau Addysg Uwch ac Addysg Bellach yng Nghymru - HEFCW\nHafan > Newyddion > Partneriaeth â Myfyrwyr mewn Sefydliadau Addysg Uwch ac Addysg Bellach yng Nghymru\nPartneriaeth â Myfyrwyr mewn Sefydliadau Addysg Uwch ac Addysg Bellach yng Nghymru\nRydym heddiw wedi cyhoeddi ein hadroddiad o’r enw Partneriaeth â Myfyrwyr mewn Sefydliadau Addysg Uwch ac Addysg Bellach yng Nghymru.\nGwnaeth CCAUC a Llywodraeth Cymru benodi Old Bell3 Research i asesu’r cyflwr cyfredol o safbwynt partneriaeth â myfyrwyr, eu hymgysylltiad a’u cynrychiolaeth yng Nghymru, er mwyn cefnogi dull integredig ar draws y sector addysg a hyfforddiant ôl-orfodol (AHO).\nAmlygodd yr adroddiad nifer o feysydd lle ceir arfer da, fel integreiddio partneriaeth â myfyrwyr i mewn i broses gwneud penderfyniadau strategol ac ymgorffori llawer mwy o ddulliau sydd â chysgod o wahaniaeth rhyngddynt wrth gasglu safbwyntiau gan fyfyrwyr.\nPwysleisiodd astudiaethau achos hefyd yr angen am sicrhau bod myfyrwyr yn cael eu hysbysu am sut y caiff eu safbwyntiau eu hystyried a’u gweithredu.\nDatgelodd cyfweliadau a gynhaliwyd â rhanddeiliaid, staff a chynrychiolwyr myfyrwyr fod yr hyblygrwydd o ran y dulliau a weithredwyd mewn perthynas â phartneriaeth â myfyrwyr yn golygu bod gweithgarwch yn cael ei yrru gan anghenion y corff o fyfyrwyr a’r sefydliad.\nYn ogystal, roedd y pwysigrwydd o sicrhau bod myfyrwyr yn cymryd rhan yn gynnar yn y broses o ddatblygu polisi a darpariaeth newydd yn bwynt a gododd y bobl hynny a gymerodd ran yn y cyfweliadau yn gyson, ac ystyriwyd mai cydgynhyrchu fyddai’r cam nesaf yn yr agenda ddatblygol hon.\nDarparodd yr adroddiad awgrymiadau ar gyfer gwaith pellach, y mae CCAUC a Llywodraeth Cymru yn gobeithio ymgymryd ag ef y flwyddyn academaidd nesaf.\nDywedodd Marian Jebb, Pennaeth Ansawdd Ôl-16 Llywodraeth Cymru, “Wrth i ni weld symudiad tuag at fyrdd newydd o ddysgu a gweithio yn ystod y pandemig Covid-19 a’r tu hwnt, mae’n bwysicach nag erioed i golegau a phrifysgolion gynnwys dysgwyr wrth wneud penderfyniadau. Mae llawer o ansicrwydd o hyd, ond ceir hefyd nifer o gyfleoedd gwirioneddol i ymgysylltu â dysgwyr mewn ffyrdd newydd ac arloesol.”\nDywedodd Alyson Thomas, Cyfarwyddwr Polisi a Chyllid CCAUC, “Rydym yn ymrwymedig i weithio mewn partneriaeth â myfyrwyr, sydd mewn sefyllfa dda i weithio gyda darparwyr ar lunio’u hastudiaethau. Mae gwaith partneriaeth yn sicrhau bod myfyrwyr ar flaen y gad pan fo darparwyr yn ystyried newidiadau a allai gael effaith ar eu profiad fel myfyrwyr. Rydym yn croesawu’r adroddiad hwn fel ciplun pwysig o’r gwaith sy’n mynd rhagddo, yn ogystal â’n helpu i’n harwain trwy’r camau nesaf wrth ddatblygu’r partneriaethau hyn.”


Why register?\tRhagarweiniad i NHS Jobs\nNHS Jobs yw'r gwasanaeth recriwtio ar lein un pwrpas ar gyfer y GIG. Mae mwyafrif helaeth swyddi gweigion y GIG yn cael eu hysbysebu ar y wefan - tuag 20,000 bob mis. Felly os ydych yn chwilio am yrfa yn y GIG - neu os ydych eisoes yn gweithio o'i fewn ond yn ystyried newid swydd - dylech droi at y safle hwn yn gyntaf. Unwaith y byddwch wedi cofrestru, gallwch chwilio a gwneud cais ar lein am swyddi yn y GIG yn gyflym, a manteisio ar lawer o nodweddion eraill, gan gynnwys 'swyddi trwy e-bost' sy'n golygu y byddwn yn anfon e-bost atoch yn awtomatig gydag unrhyw swyddi gweigion y gallech fod � diddordeb ynddynt. Gallwch gadw manylion swyddi a cheisiadau - a chadw golwg ar eich cynnydd gydag unrhyw swyddi gweigion ar lein. "NHS Jobs yw'r ffordd gyflymaf ar lein o weld y swyddi gweigion diweddaraf o fewn y gwasanaeth iechyd. Gyda'i gysylltiadau agos � NHS Careers, mae'r holl wybodaeth angenrheidiol ynghylch gweithio i'r GIG ar gael ar flaenau eich bysedd, o lwybrau gyrfa at fanylion cyflogwyr, o chwilio am swyddi newydd at edrych ar gynnydd eich cais."\nAmanda Berzins, Rheolwr Datblygu Adnoddau Dynol, Ysbyty Great Ormond Street Y pethau pwysicaf yn gyntaf: mae angen i chi sefydlu cyfrif gyda NHS Jobs I sefydlu eich cyfrif, cliciwch ar fotwm Cofrestru eich manylion. Llenwch eich enw, cyfeiriad ac e-bost; dewiswch gyfrinair sy'n hawdd ei gofio, ond sy'n anodd i eraill ei ddyfalu; a chliciwch ar 'creu' i sefydlu eich cyfrif. Pryd bynnag y byddwch yn dod yn �l i'r safle, byddwch yn mewngofnodi gan ddefnyddio eich cyfeiriad e-bost ar gyfer eich enw defnyddiwr a'ch cyfrinair.\nMae'n hawdd chwilio am swyddi\nOs ydych eisoes yn gwybod am ba fath o swydd rydych yn chwilio o fewn y GIG, gallwch ddechrau chwilio am swyddi gweigion ar unwaith. Gallwch wneud hynny mewn tair prif ffordd:\nDefnyddiwch chwilio cyflym ar y dudalen hafan - teipiwch allweddair, lleoliad neu gyflog a bydd yn dangos unrhyw swyddi perthnasol.\nOs ydych eisiau bod yn fwy penodol ynghylch y math o swydd rydych yn chwilio amdani, defnyddiwch chwilio manwl. Mae hyn yn gadael i chi chwilio am swyddi yn �l teitl swydd, sgiliau a phrofiad, cyflogwr, gr?p staff, lleoliad, cyflog a math o swydd. Chwiliwch am swyddi o fewn swyddi penodol, er enghraifft Nyrsio a Bydwreigiaeth. Cofiwch, os ydych eisiau cael gwybod mwy am y llu o wahanol swyddi sydd ar gael o fewn y GIG - gan gynnwys gwybodaeth fel t�l a buddion, a'r sgiliau sy'n angenrheidiol ar gyfer swyddi penodol - mae digonedd o wybodaeth ddefnyddiol ar wefan NHS Careers. Byddwn yn anfon Swyddi drwy e-bost neu'n rhoi gwybod y diweddaraf trwy RSS\nBydd swyddi gweigion newydd yn cael eu hychwanegu at NHS Jobs drwy'r adeg. Fe allwch chi fod ymysg y cyntaf i'w gweld trwy drefnu i gael Swyddi trwy e-bost. Yn syml iawn, dewiswch eich meini prawf chwilio (yn �l teitl swydd, allweddeiriau, cyflog a lleoliad) a byddwn yn e-bostio manylion swyddi gweigion pryd bynnag y byddant yn ymddangos ar y safle. Gallwn roi gwybod i chi trwy RSS hefyd pan fydd swyddi gweigion newydd yn cael eu hychwanegu, petai'n well gennych. Pethau defnyddiol eraill\nFy masged swyddi. Os byddwch yn dod o hyd i swydd y mae gennych ddiddordeb ynddi, neu os ydych eisiau dod yn �l ac edrych ar swyddi gweigion penodol eraill yn ddiweddarach, gallwch eu cadw yn eich basged swyddi. Fy ngheisiadau. Unwaith y byddwch wedi dod o hyd i swydd rydych eisiau gwneud cais amdani, gallwch lenwi eich cais ar lein. Unwaith y byddwch wedi anfon o leiaf un cais, gallwch gadw manylion eich cais unrhyw bryd er mwyn dychwelyd atynt yn ddiweddarach. Gallwch ailddefnyddio'r un ffurflen yn sail ar gyfer swyddi eraill rydych eisiau gwneud cais amdanynt - cofiwch deilwra'r wybodaeth ar gyfer pob swydd newydd.\nFy mhroffiliau. Ar gyfer rhai grwpiau staff proffesiynol, erbyn hyn gall cyflogwyr y GIG chwilio am ymgeiswyr ar NHS Jobs, gweld proffiliau pobl sy'n chwilio am swyddi a gwahodd pobl i wneud cais ar lein. Y cyfan sydd angen i chi ei wneud yw cofrestru eich diddordeb mewn maes gwaith perthnasol neu fath o swydd ar dudalen 'fy mhroffiliau'. Bydd hyn yn cadw eich proffil ar gyfer y maes hwnnw ac yna bydd cyflogwyr sydd ag unrhyw swyddi gweigion perthnasol yn gallu gweld eich manylion. Yna byddwch yn derbyn e-bost os cewch eich gwahodd i wneud cais am swydd benodol.\nFy nghyfweliadau. Cofiwch edrych ar eich e-bost yn rheolaidd, gan y bydd unrhyw wahoddiadau i gyfweliad yn cael eu hanfon atoch trwy e-bost. Os na fyddwch wedi derbyn ymateb o fewn tair wythnos, dylech gymryd yn ganiataol bod eich cais wedi bod yn aflwyddiannus - a gallwch barhau i chwilio am swyddi eraill.\nAdnoddau hyblyg. Os oes gennych ddiddordeb mewn swyddi gweithredol neu reoli dros dro yn y GIG, mae yna wasanaeth un pwrpas - NHS Flexible Resourcing - ble gallwch gofrestru eich diddordeb. Swyddi gweithredol. Os ydych yn chwilio am swyddi ar lefel cyfarwyddwr neu swyddi gweithredol o fewn y GIG, gallwch fynd yn syth at y swyddi hynny a gwneud cais am unrhyw rai y mae gennych ddiddordeb ynddynt.\nGobeithio erbyn hyn fod gennych syniad eithaf da o sut mae NHS Jobs yn gweithio. Unwaith y byddwch wedi cofrestru, edrychwch ar y safle a dod yn gyfarwydd � gwahanol rannau ohono. Os oes gennych unrhyw gwestiynau am sut i ddefnyddio NHS Jobs, mae'n eithaf tebygol y bydd yr ateb i'w gael yn yr adran cwestiynau cyffredin. Hefyd, gallwch anfon e-bost at ein desg gymorth unrhyw adeg gydag unrhyw gwestiynau technegol, a chofiwch, mae digonedd o wybodaeth ychwanegol am y llwybrau gyrfa o fewn y GIG i'w chael ar wefan NHS Careers.\nEfallai yr hoffech ddarllen ein herthyglau ar 'Gwneud ceisiadau llwyddiannus' a 'Cadw eich gwybodaeth yn ddiogel'.\nCadw eich gwybodaeth yn ddiogel\tStraeon llwyddiant\tRoedd hi mor hawdd dychwelyd i'r GIG


Tal-y-bont, Abermaw - Wicipedia\nAm leoedd eraill o'r un enw, gweler Tal-y-bont (gwahaniaethu).\nPentref i'r gogledd o Abermaw, Gwynedd, ydy Tal-y-bont. Saif i'r gorllewin o'r ffordd A496 i'r de o Llanddwywe. Mae canol y pentref tua 400 medr i'r de o Afon Ysgethin, a 400 medr i'r dwyrain o arfordir Bae Ceredigion.\nCeir yno orsaf Rheilffordd y Cambrian a sawl safle carafan, siop pentref, tafarn yr Ysgethin Inn a bwyty Tony's Restaurant. Cynhelir "Diwrnod Hwyl Dyffryn a Thal-y-bont" yn flynyddol ar y Sul olaf o Orffennaf.\nBu llongddrylliad ar greigiau tanddwr peryglus Sarn Badrig ger Tal-y-bont tua 1702. Suddodd llong fasnach a oedd yn cludo llwyth o farmor o Carerra, yr Eidal. Roedd yn llong arfog, gyda 18 o brif ganonau, 8 canon haearn bwrw llai a 10 canon haearn gyr. Mae’r llong ddrylliedig wedi cael ei datgloddio yn rhannol gan ddatgelu ei chloch a nifer fawr o arteffactau morlywio a domestig. Trowyd un lwmp o farmor yn gerflu i gofio'r digwyddiad a gellir ei weld ar y prom yn y Bermo.\nR. Geraint Gruffydd, Athro Cymraeg ym Mhrifysgol Aberystwyth\n↑ Dyffryn and Talybont Fun day.\n↑ Llongddrylliadau o amgylch arfordir Cymru. Cadw.\nWedi dod o "https://cy.wikipedia.org/w/index.php?title=Tal-y-bont,_Abermaw&oldid=11008310"\nNewidiwyd y dudalen hon ddiwethaf ar 21 Tachwedd 2021, am 17:06.


Y Clerc: Calan Gaeaf yw ein gŵyl fwyaf | Apg29\nMae marwolaeth "wledd" sydd yn arbennig yn effeithio ar blant.\nRwy'n credu bod hyn yn gymaint yn dywyllach nag yr ydym yn aml yn sylweddoli, mae perygl ein bod yn mynd yn fwy neu'n llai cyfarwydd i'r tywyllwch ar ôl blynyddoedd o weithredu yn ein gwlad.\nCalan Gaeaf, ffenomen tywyll\nA fyddech yn hoffi i wahodd cynifer o bobl â phosibl i brotestio yn erbyn wledd tywyll hwn.\nEr enghraifft, ewch i mewn i fusnes sydd bellach yn cynnig marwolaeth stwff / teganau a siarad gyda'r staff.\nMae busnes anelu tuag at blant\nYr wyf yn cerdded i mewn i fusnes blaid / pleidiau anelu tuag at blant , yr wyf yn ailadrodd busnes gyfeillgar yn erbyn plant ! a siarad â clerc.\nPan ofynnwyd sut y maent yn wir yn meddwl pan fyddant yn dathlu eu delio â cerrig beddi, penglogau, gwaed (artiffisial) sgerbwd, ysgerbwd hongian gadwyn, a llun ofnadwy sy'n darlunio menyw a lofruddiwyd mewn gwely, tra bod creadur / person tywyll yn sefyll blodsbestänkt gyda chyllell fawr yn ei law!\nAr garreg fedd yn sgerbwd ar y ffordd i fyny oddi wrth y garreg fedd.\nMewn cytundeb wedi'i anelu at blant !\n"Calan Gaeaf yw ein gŵyl fwyaf"\nDywedais wrth y clerc: a oes gennych unrhyw syniad ar sut mae plant sydd â un annwyl a fu farw, mam, chwaer, nain, ac yn dod i mewn yma a gweld yr holl bethau hyn, sut y mae'r plentyn yn teimlo ei fod yn?\nDoeddwn i ddim yn cael unrhyw ymateb, yr unig beth dywedodd ei bod yn bod "Calan Gaeaf yw ein gŵyl fwyaf"\nMae ein wledd fwyaf!\nGwledd marwolaeth sy'n effeithio ar blant\nSweden yn sicr mae angen Iesu Grist!\nMae angen i blant Iesu Grist!\nEf yw Goleuni y byd!\nPlant erlid gan zombies yn y dref ysbryd Orebro


Dyn, 23, wedi’i gael yn euog o lofruddiaeth – Golwg360\nDyn, 23, wedi’i gael yn euog o lofruddiaeth\n18 Chwefror 2019 am 16:17 Diweddarwyd 19 Chwefror 2019 am 10:54\nLlys y Goron Casnewydd\nLlun: Gwefan y Llywodraeth Gov.uk\nMae dyn wedi’i gael yn euog o drywanu dyn i farwolaeth yn Nhredegar Newydd, Cwm Rhymni y llynedd.\nRoedd Ieuan Harley, 23, wedi llofruddio David Gaut ar ôl darganfod ei fod wedi’i garcharu am ladd bachgen 15 mis oed yn 1985.\nYn Llys y Goron Casnewydd heddiw (dydd Llun, 18 Chwefror) cafwyd David Osborne, 51, cymydog David Gaut, yn ddieuog o lofruddiaeth neu ddynladdiad ar ôl iddo gael ei gyhuddo o fod yn rhan o’r digwyddiad.\nCafwyd Ieuan Harley a Darran Evesham, 47, hefyd yn euog o wyrdroi cwrs cyfiawnder. Roedd David Osborne eisoes wedi pledio’n euog i’r cyhuddiad yma cyn i’r achos ddechrau.\nClywodd y llys bod David Gaut wedi cael ei ladd ar 2 Awst y llynedd ar ôl i’w gymdogion yn Nhredegar Newydd ddarganfod ei fod wedi treulio 32 mlynedd dan glo am ladd Chi Ming Shek yn 1985.\nCafodd ei drywanu 150 o weithiau tra roedd dal yn fyw ac yna 26 gwaith wedi iddo farw.\nMae’r tri dyn yn cael eu cadw yn y ddalfa ac fe fyddan nhw’n cael eu dedfrydu ar 25 Mawrth.\nPêl-droediwr wedi defnyddio ei gar “fel arf” ym Mhen-y-bont ar Ogwr\nLlofrudd babi ‘wedi cael ei drywanu nifer o weithiau’\nHyfforddwr ceffyl buddugol y Grand National rithwir yn falch o “godi calonnau”


Sylw UCM Cymru ar yr etholiad cyffredinol brys @ NUS connect\nSylw UCM Cymru ar yr etholiad cyffredinol brys\nWednesday 19-04-2017 - 10:07\nGyda dim ond 50 diwrnod tan yr etholiad cyffredinol, mae UCM Cymru yn galw ar bob plaid wleidyddol i wneud ymrwymiadau cryf i fyfyrwyr a phobl ifanc a fydd yn sicrhau na fydd ymadawiad y DU o'r Undeb Ewropeaidd yn cael effaith andwyol ar eu dyfodol.\nMae pobl ifanc a myfyrwyr, a bleidleisiodd yn bennaf i Aros, am weld y pleidiau'n cynhyrchu maniffestos clir sy'n cynrychioli eu buddiannau, nid yn unig a wnelo ag ymadawiad y DU o'r UE, ond ar gyfer pum mlynedd lawn Llywodraeth nesaf y DU.\nGydag etholiadau lleol yn digwydd fis Mai, refferendwm yr UE ac etholiadau'r Cynulliad y llynedd, ac etholiad cyffredinol y flwyddyn cyn hynny, mae'n hawdd gweld pam fod pobl yn blino â'r tirlun gwleidyddol sy'n newid yn gyson. Mae pobl ifanc yn pryderu fwyfwy am y diffyg sicrwydd ac maen nhw eisiau maniffestos clir sy'n mynd i'r afael â'u dyfodol.\nWrth sôn am fwriad Prif Weinidog y DU i geisio am etholiad cyffredinol cynnar, dywedodd Llywydd UCM Cymru Fflur Elin:\n“Yn y blynyddoedd diwethaf mae wedi dod yn fwyfwy anodd i fyfyrwyr a phobl ifanc i aros ar y gofrestr etholiadol. Mae'r etholiadau lleol fis Mai, a'r etholiad cyffredinol fis Mehefin, ill ddau'n dod ar adeg pan fydd myfyrwyr naill ai'n yng nghanol arholiadau, neu'n gadael y brifysgol ar ddiwedd y tymor.\n“Dyna pam rydym yn annog myfyrwyr i gofrestru yn eu cyfeiriad cartref a'u cyfeiriad yn ystod y tymor—er mwyn sicrhau eu bod yn gallu pleidleisio ble bynnag y bônt ar 8 Mehefin.\n“Yn aml, mae pobl yn dweud fod pobl ifanc wedi datgysylltu o wleidyddiaeth, ond rydym yn gwybod nad yw hyn yn wir. Rydym yn gweld pobl ifanc yn trefnu yn eu miloedd o amgylch materion ac ymgyrchoedd. Cyn yr etholiad cyffredinol hwn, dylai pleidiau gwleidyddol fod yn ymwybodol os nad ydynt yn mynd i'r afael â materion sy'n bwysig i bobl ifanc, yna ni fyddant yn ennill eu cefnogaeth.\n“Mae pobl ifanc a myfyrwyr yng Nghymru ac ar draws y DU yn dal i wynebu dyled gynyddol, a rhwystrau enfawr i'r farchnad dai. Mae’r gwasanaethau maen nhw’n eu defnyddio, fel gwasanaethau iechyd meddwl, dan bwysedd. Maen nhw’n dal yn ei chael yn anodd dod o hyd i waith da a chynaliadwy. Ac maen nhw eisiau gweld cymdeithas sy’n agored, yn oddefgar, ac yn groesawgar.\n“Bydd gadael yr Undeb Ewropeaidd yn cael effaith fawr ar fywydau pobl ifanc am flynyddoedd i ddod, ac mae hyn yn dod yn fwyfwy amlwg.\n“Rhaid i bleidiau wneud eu hymrwymiadau'n glir, fel y gall pobl ifanc bleidleisio i lunio eu dyfodol.\n“Dros y saith wythnos nesaf, rydym yn edrych ymlaen at siarad â phleidiau ac ymgeisyddion ynghylch eu blaenoriaethau ar gyfer pobl ifanc a myfyrwyr. Rydym hefyd yn edrych ymlaen at weithio gydag undebau myfyrwyr ledled Cymru i sicrhau bod myfyrwyr wedi cofrestru i bleidleisio, a'u bod yn defnyddio'u pleidlais ar 8 Mehefin."


Problemau trafnidiaeth Cwpan Rygbi’r Byd i’w harchwilio gan bwyllgor y Cynulliad Cenedlaethol\nBydd un o bwyllgorau'r Cynulliad Cenedlaethol yn archwilio'r problemau a gododd mewn perthynas â thrafnidiaeth gyhoeddus yn ystod gemau Cwpan Rygbi'r Byd yng Nghaerdydd.\nCyfeiriodd teithwyr at oedi sylweddol yn sgil gorlenwi wrth deithio yn ôl ac ymlaen i brifddinas Cymru. Defnyddiodd nifer ohonynt y cyfryngau cymdeithasol i fynegi eu rhwystredigaeth wrth i'r rhwydwaith rheilffyrdd yn bennaf gael trafferth yn ymdopi â'r galw.\nBydd y Pwyllgor Menter a Busnes yn holi Great Western Railway (First Great Western gynt), Trenau Arriva Cymru, Network Rail, Cyngor Caerdydd a threfnwyr Cwpan Rygbi'r Byd, ymysg eraill, ynghylch pa effaith a gafodd y problemau trafnidiaeth, a pha wersi a ddysgwyd.\nAmcangyfrifir mai'r gwerth economaidd i Gaerdydd yn sgil cynnal rhai o gemau Cwpan y Byd yw £316 miliwn.\nDywedodd William Graham AC, Cadeirydd y Pwyllgor Menter a Busnes, "Roedd Cwpan Rygbi'r Byd yn gyfle gwych i groesawu'r byd i Gymru a Chaerdydd.\n"Fodd bynnag, mae arnaf ofn y bydd problemau trafnidiaeth gyhoeddus yn lliwio profiadau llawer o bobl, a gallai hyn atal pobl oedd yn meddwl ymweld yn y dyfodol.\n"Wrth gwrs, mae Cymru wedi cynnal nifer o ddigwyddiadau chwaraeon a diwylliannol mawr dros y blynyddoedd diwethaf, a bydd yn gwneud hynny eto gyda digwyddiadau fel Pencampwriaeth Hanner Marathon y Byd flwyddyn nesaf a Rownd Derfynol Cynghrair y Pencampwyr yn 2017.\n"Er mwyn gwireddu manteision economaidd y digwyddiadau hyn, mae'n hanfodol bwysig bod pobl yn gallu teithio yma, teithio oddi yma a theithio o amgylch y wlad mor hawdd â phosibl.\n"Felly, bydd y Pwyllgor yn edrych yn arbennig ar ba wersi a ddysgwyd at y dyfodol."\nCynhelir y cyfarfod ddydd Iau 5 Tachwedd.\nLluniau: Jeremy Segrott (Flickr)


Cynhyrchwyr a Chyflenwyr Cable Modurol - Cable Modurol Cyfanwerthu o Ffatri - EOCABLE\nCartref > Cynnyrch > Cebl > Cable Modurol\nCable Batri Modurol\nGellir defnyddio Cable Batri Modurol mewn amrywiaeth o geisiadau ac fe'i cyflenwir i nifer o ddiwydiannau. Mae Allied yn cynnig ceblau batri SGT a STX / SGX. Mae'r holl opsiynau cebl batri auto yn bodloni manylebau SAE J-1127, Ford a Chrysler. Mae...Mwy\nCebl brêc modurol\nDefnyddir modurol brêc ceblau i ddarparu signal fideo ansawdd uchaf. Mae'r dechnoleg yn defnyddio TMDS (pontio wedi'i lleihau gwahaniaethol trosglwydo) i drosglwyddo symiau mawr o ddata digidol o'r ffynhonnell i arddangos, gan arwain at ddelwedd ansawdd uchel.Mwy\nCeblau Trailer Modurol, ceblau multicorn rownd neu fflat ar gyfer cysylltiad gwifren, gosod goleuadau, system rhybuddio signal ac ategolion electronig. Mae ceblau wal tenau aml-graidd EO gyda llai o drwch inswleiddio yn galluogi arbed lle a lleihau pwysau a chyfaint.Mwy\nRydym yn weithgynhyrchwyr a chyflenwyr cebl modurol proffesiynol, sy'n arbenigo mewn gwasanaeth cyfanwerthu ac addasu. Os oes gennych ddiddordeb yn ein cebl modurol, croeso i gael dyfynbris o'n ffatri.


BBC Arlein | Newyddion | Triniaeth 'wedi achub bywyd'\nDiweddarwyd: Dydd Mercher, 25 Mawrth 2009, 13:45 GMT\nTriniaeth 'wedi achub bywyd'\nSumathi Sinnappan gyda Glenys Watkins\nMae cyn-athrawes wedi dweud bod triniaeth arloesol wedi ei helpu hi i fwyta eto, er gwaetha cyflwr sy'n achosi anawsterau iddi wrth lyncu bwyd.\nGlenys Watkins, 64 oed o Ddyserth ger Y Rhyl, oedd y person cyntaf i dderbyn triniaeth Vital Stim ar gyfer y cyflwr.\nCafodd anafiadau i'w hymennydd ar ôl cwympo yn ei chartref, oedd yn golygu nad oedd hi'n gallu llyncu bwyd na diod.\nWedyn cafodd wybod ei bod hi'n dioddef o gyflwr dysphagia.\nDyw'r driniaeth ddim ar gael trwy'r Gwasanaeth Iechyd eto, ond mae'r therapydd lleferydd ac iaith, Sumathi Sinnappan, wedi dweud y gallai'r driniaeth gynnig cymorth i bron i 1.6 miliwn o bobl yn y DU sy'n dioddef o'r cyflwr.\nMae'n wych gallu bwyta eto, ac fel bod yn berson go iawn unwaith eto\nMae Ms Sinnappan wedi galw ar y Gwasanaeth Iechyd i ymchwilio ymhellach i'r driniaeth sydd wedi bod ar gael i gleifion yn yr Unol Daleithiau ers 10 mlynedd.\n"Doedd Glenys ddim wedi gallu llyncu ers 11 mis a hanner ac ar ôl 10 diwrnod o driniaeth gan ddefnyddio therapi Vital Stim, roedd hi'n gallu bwyta ac yfed yn normal. Mae hi wedi cael ei bywyd yn ôl go iawn."\nGalw am ymchwil\nAc mae'r meddyg oedd yn gyfrifol am ofalu am Mrs Watkins hefyd wedi cefnogi'r galw am ymchwil i'r math hwn o driniaeth.\nDywedodd Bob Rafal, niwrolegydd sy'n gweithio i wasanaethau anafiadau ymennydd gogledd Cymru, fod triniaethau eraill wedi methu ac y dylid gwneud mwy o ymchwil i'r driniaeth newydd.\n"Dylid gwneud mwy o ymchwil i werthuso pa mor ddefnyddiol yw therapi Vital Stim, ac os ydyn nhw'n mesur ei effeithiolrwydd dros gyfnod o amser ... dylai fod ar gael trwy'r Gwasanaeth Iechyd."\nYn anymwybodol am wythnos wedi'r ddamwain\nTair wythnos mewn uned gofal dwys\nChwe wythnos yn nghanolfan niwrolegol Lerpwl\nChwe mis mewn uned strôc yn Llanelwy\nMethu llyncu am 11 mis ar ôl dod adre\nMae'r driniaeth yn golygu defnyddio llif trydanol bach ar y croen fydd yn y pen draw yn ail-ddysgu'r ymennydd sut mae llyncu bwyd.\nRoedd y driniaeth yn llwyddiannus i Mrs Watkins o fewn pythefnos ac roedd hi'n gallu bwyta'i hoff fwydydd, gan gynnwys spaghetti bolognese, cacen siocled a bisgedi siocled.\nCyn hynny, roedd hi'n gorfod dibynnu ar bibell fwyd trwy ei thrwyn am 11 mis.\nDywedodd hi ei bod hi'n gallu edrych ymlaen at fwyta bwydydd go iawn.\n"Mae hi wedi newid fy mywyd, a hyd yn oed wedi achub fy mywyd."\n"Ac mae'n wych gallu bwyta eto, ac fel bod yn berson go iawn unwaith eto."\nTreuliodd hi dair wythnos mewn uned gofal dwys - a chwe wythnos arall yng nghanolfan niwroleg Lerpŵl.\nRoedd hi'n anymwybydol am wythnos ar ôl y ddamwain, a bu'n rhaid i feddygon osod y bibell yn ei thrwyn er mwyn ei bwydo hi.\nAr ôl cael ei rhyddhau o ganolfan strôc yn Llanelwy aeth Mrs Watkins adre, ond doedd hi dal ddim yn gallu llyncu.\nDechreuodd hi dderbyn y driniaeth arloesol ym mis Awst 2007, ac ar ôl 17 wythnos, dechreuodd hi fwyta ac yfed yn iawn.\nArogl yn dychwelyd\nDywedodd ei gŵr John ei fod e wedi sylwi ar wahaniaeth ar ôl tair sesiwn.\n"Y peth cyntaf sylwodd Glenys oedd bod ei synnwyr arogli'n gwella, ac roedd hi'n gallu arogli mwg sigaret ..."\nYchwanegodd bod ei gwellhad wedi cyflymu ar ôl iddi ddechrau bwyta.\n"Pan ddechreuodd hi fwyta'n normal, fe sylwon ni welliant ym mhopeth arall, fel ei ffisiotherapi.\n"Nawr, rydyn ni'n gwneud popeth y medrwn ni i'w chael hi nôl mor agos at yr hyn oedd hi o'r blaen."\nYchwanegodd y byddai cynnig y driniaeth ar y Gwasanaeth Iechyd yn golygu y gallai cymaint mwy o bobl yn yr un sefyllfa fwynhau'r math o fywyd y mae hi nawr yn ei fwynhau.\nTherapi Vital Stim (Saesneg)


Persbectif Y Wasg – Gogledd Iwerddon\nNath perfformiad trawiadol Gogledd Iwerddon wrth cymhwyso i Ewro 2016 eu gweld nhw’n ymuno gyda Cymru a llu o genhedloedd bach eraill yn gymwys ar gyfer twrnamaint yr haf hwn yn Ffrainc.\nWedi dilyn y Fyddin Gwyrdd a Gwyn o blwch y wasg am nifer o flynyddoedd, siaradodd newyddiadurwr pêl-droed Gogledd Iwerddon Mark McIntosh (@markjmcintosh) i’r FAW.cymru amdan sut mae tîm Michael O'Neill wedi datblygu yn yr ychydig flynyddoedd diwethaf.\nFAW.cymru: Mae’r gêm yma wedi cael ei grybwyll am gyfnod; ydych chi'n meddwl ei fod yn addas fod, o ystyried llwyddiant aruthrol mae’r ddau dîm wedi cyflawni, bod y gosodiad hyn yn cael ei chwarae o’r diwedd, a beth ydych chi'n ei ddisgwyl weld yn y gêm?\nMM: Bydd y gêm yn gweithio'n dda ar gyfer y dwy rheolwyr a’r sgwadiau. Mae Cymru ymhell o dîm un-dyn, ond rwy'n credu y bydd Gogledd Iwerddon yn edrych arnynt fel ymarfer tebyg i Wlad Pwyl, pwy rydym yn chwarae yn Ffrainc. Y canfyddiad ydi os gallwch stopio i Robert Lewandowski chwarae, byddwch yn stopio Gwlad Pwyl. Yn amlwg mae hynny'n asesiad syml, ond os byddwch yn stopio, neu arafu Gareth Bale, byddwch, gobeithio, yn stopio i Gymru rhag glicio cymaint ag y byddent fel arfer. Am y rheswm hwnnw, bydd Michael O'Neill yn ysu am Bale i fod yn rhan o'r gosodiad. Mae'r dwy sgwad o safon debyg (os ydych yn cymryd Bale ac Aaron Ramsey allan) felly bydd yn rhoi cyfle i’r ddwy set o chwaraewyr profi eu hunain.\nFAW.cymru: Mae yna lawer o gymesuredd rhwng y ddau reolwr – dechreuodd y ddau arwain eu wledydd nhw o gwmpas yr un pryd ac roedd gan rai canlyniadau credadwy yn eu hymgyrchoedd cyntaf, cyn cyflawni campau rhyfeddol yn eu hail - ydych chi'n meddwl bod yna cymesuredd rhwng y ddau dîm hefyd?\nMM: Mae ysbryd y dwy sgwad yn ymddangos i fod yn union yr un fath. Mae'r cyd yn llawer mwy pwysig nag un chwaraewr. Mae hynny'n sicr yn wir am Ogledd Iwerddon. Er bod gennym chwaraewyr fel Steven Davis a Kyle Lafferty sydd wedi sefyll allan ar y ffordd i gymhwyso ar gyfer Ewro 2016, ysbryd y garfan yw’r cryfder mwyaf. O'r tu allan, mae Gymru’n ymddangos i fod yn union yr un fath ac mae'r ddau rheolwyr yn haeddu'r clod am hynny. Ar ôl ymgyrchoedd wael wrth ymdrechu i cymhwydo amdan Cwpan y Byd yn 2014 byddai wedi bod yn hawdd i gael eu digalonni - neu ar gyfer eu cyflogwyr i newid y rheolwr - ond roedd yna gred yna bod y berfformiadau a chanlyniadau dim yn rho adlewyrchiad têg o’i gilydd. Mae’r adlewyrchiad yna bellach wedi digwydd ac mae'r chwaraewyr bendant wedi prynu i mewn i’r hyn y mae eu rheolwyr nhw’n ceisio ei wneud.\nFAW.cymru: Sut mae Gogledd Iwerddon wedi esblygu o dan arweiniad Michael O'Neill?\nMM: Yn araf ond yn sicr, mae Michael O'Neill wedi troi Gogledd Iwerddon i mewn i ochr fyddai dim un dîm yn Ewrop yn edrych ymlaen at wynebu. Mae'n anhygoel i feddwl nad yw mor bell yn ôl roedd Gogledd Iwerddon yn colli yn Luxembourg, ond yn awr mae nhw wedi sefydlu i ennill oddi cartref; nid dim ond i ceisio cael allan o gêm fel ‘na gyda phwynt ar ôl goro brwydro. Mae ei sylw i’r fanylion bach wedi bod yn allweddol. Mae pob chwaraewr yn gwybod yn llawn am y chwaraewyr byddant yn eu hwynebu yn bôb gêm ac mae ei rhyngweithio gyda'r chwaraewyr yn cael ei weld fel chwa o awyr iach gan y chwaraewyr eu hunain. Roedd pobl yn meddwl ei fod o’n wallgof wrth fynd a’r garfan i Dde America yn 2014 i chwarae Uruguay a Chile, ond o’r daith hynny ymlaen, bu newid mawr yn crêd y chwaraewyr. Mae'r chwaraewyr yn credu y bydd Michael yn eu gwneud nhw’n chwaraewyr well ac maent yn mwynhau gweithio odano.\nFAW.cymru: Rhywbeth sylweddol ynglyn a timau Prydain yw eu bod i gyd yn chwarae gydag ysbryd benodol pob tro maent yn chwarae. A yw’r ysbryd yna yn cryfder allweddol i’r tîm hon?\nMM: Bydd cenhedloedd llai bob amser yn dibynnu ar eu ysbryd, ond mai hynny dim ond yn gallu helpu hyd at pwynt penodol. Mae gan Gogledd Iwerddon carfan o chwaraewyr sydd yn eisio llwyddo hefo’i gilydd, nid dim ond eisio llwyddo dros eu hunain. Yn amlwg mae curo yn helpu, ond dydw i erioed wedi gweld garfan hefo ysbryd mor cryf a’r un yma. Wrth sôn am gryfderau eraill, yn awr mae gan Gogledd Iwerddon llawer. Maent yn cryf iawn ar yr ochr amddiffynnol, gyda sawl chwaraewr yn perfformio yn yr Uwch Gynghrair bob wythnos - nid yw hynny'n rhywbeth a oedd yn rhy gyffredin am amser hir hefo’r tîm yma. Yng nghanol y cae, Steven Davis yw curiad calon y ochr ac yn chapten wir. Ni fyddai byth yn sgrechian neu'n gweiddi, ond yn arwain drwy esiampl. Mae’r chwaraewyr ifanc yn edrych i fyny ato ac mae'r chwaraewyr hn yn parchu ef. Yn arwain y linell blaen, mae Kyle Lafferty wedi darganfod ei sgidiau sgorio, ar lefel ryngwladol o leiaf. Masiwr bod o’n crefu rheolwr clwb fel Michael O'Neill, oherwydd ei fod o’n cael y chwarae gorau o ei yrfa allan ohono. Dywedodd Michael rhai gwirioneddau caled wrth Kyle ar ôl iddo gael ei hel o'r maes yn erbyn Portiwgal ychydig o flynyddoedd yn ôl, ac yna nath y geiniog gollwng. Heb Kyle Lafferty, ni fyddai Gogledd Iwerddon yn mynd i Ewro 2016. Y peth arall sydd wedi newid yw mai ychydig iawn o bobl yn ei dynnu allan o'r sgwadiau ar gyfer gemau cyfeillgar ac erbyn hyn mae Michael hefo sgwad sefydlog ar eu ochr. Os gallwch ddewis yr un XI yn amal, yna rydych bob amser yn rhoi cyfle llawer gwell i eich hunain o guro, a mae Gogledd Iwerddon wedi profi hynny.\nFAW.cymru: Y Cenhedlaeth Aur yw tag mae’r chwaraewyr Cymru yma wedi gorfod delio hefo ers i John Toshack ddarganfod nhw bron i ddeng mlynedd yn ôl. A yw yr un disgwyliad yna wedi'i roi ar y grp yma o chwaraewyr Gogledd Iwerddon dros y blynyddoedd?\nMM: Buswn i’n dweud mae canlyniadau yr ymgyrch hon wedi bod yn anhygoel. Ond ar gyfer Michael O'Neill nad oeddent. Roedd yn gwybod bod ei dîm hefo llwyth o dalent, ond yn ei galon o calonnau allai byth wedi dychmygu curo eu grp cymwyso. Am y rheswm hwnnw nid oes pwysau mawr ar y tîm i fod yn llwyddiant enfawr. Mae mynd at ei’n cystadleuaeth fawr gyntaf ers 30 mlynedd yn llawer mwy nag y gallai’r chwaraewyr neu’r gefnogwyr wedi dychmygu. Yn amlwg mae disgwyliad arnynt nawr, ond nid yw hynny'n beth drwg ac mae'r chwaraewyr yn bwydo oddi ar hynny.\nFAW.cymru: Beth yw'r cam nesaf ar gyfer y tîm hwn? Faint o disgwyliad oes ar gyfer Gogledd Iwerddon i gyflawni rhywbeth yn Ewro 2016, a beth ydych chi'n meddwl y byddant yn disgwyl ei gyflawni yn Ffrainc?\nMM: Cafodd Gogledd Iwerddon eu rhestru yn bedwerydd yn y grp am reswm, ond mae pobl yn tueddu i anghofio llwyddodd nhw i ennill eu grp cymhwyster. Roeddent yn well na Romania a Hwngari mewn grp lle mae tair gwlad gymwys. Y gobaith yw dechrau gyda pherfformiad da yn erbyn Gwlad Pwyl. Mae'r tîm wedi dangos ers blynyddoedd lawer y gallant berfformio yn erbyn timau cryfach, a byddant yn cael eu sefydlu i ennill y gêm. Wedi dweud hynny, byddai gêm gyfartal yn ganlyniad gwych ac yna gall momentwm eu adeiladu o flaen yr ail gêm yn erbyn yr Wcrain. Rhaid i hynny fod yr un gêm maent yn ei weld fel un y gallant ei ennill. Bydd yn bell o hawdd, ond y gobaith yw i cael bedwar pwynt o ddwy gêm. Bryd hynny efallai yr Almaen wedi ennill ddwywaith a, croesi bysedd, y gallent nhw orffwys chwaraewyr ar gyfer y gêm derfynol yn erbyn Gogledd Iwerddon. Ond o ystyried sut mae'r garfan wedi symud ymlaen o dan Michael, os fydd Gogledd Iwerddon yn angen rhywbeth o'r gêm yn erbyn yr Almaen i fod yn gymwys ar gyfer y camau 'knockout', y byddent yn credu y gallai nhw ei wneud.


Cyhoeddi Prif Ddysgwr Eisteddfod T 2021 | NS4C | Newyddion S4C\nCyhoeddi Prif Ddysgwr Eisteddfod T 2021\nPhoebe Skinner, 18 oed o Gaerdydd yw Prif Ddysgwr Eisteddfod T 2021.\nCafodd yr enillydd ei gyhoeddi mewn seremoni arbennig oedd yn cael ei darlledu’n fyw o Wersyll yr Urdd Llangrannog ddydd Llun.\nYn ystod y seremoni, dywedodd beirniad y gystadleuaeth, Jason Mohammad, sydd hefyd o Gaerdydd, ei fod am ddiolch i bawb a’i helpodd i ddysgu’r Gymraeg ac mai “braint” oedd cael beirniadu cystadleuaeth Prif Ddysgwr Eisteddfod T eleni.\nDywedodd Jason Mohammad: “Fel un sydd wedi dysgu’r iaith, roedd yn fraint i gael yr alwad gan yr Urdd i feirniadu cystadleuaeth y Prif Ddysgwr. Mae yna lot o bobl yn synnu at y ffaith bod Jason Mohammad o’r byd teledu a radio yn gallu siarad Cymraeg... Felly ar y llwyfan heddiw, dw i eisiau dweud diolch o galon i bawb sydd wedi fy helpu fi!"\nJason Mohammad yn traddodi'r feirniadaeth. Llun: S4C\n“Rwy’n hapus i ddweud fy mod i’n defnyddio’r Gymraeg bob dydd. Mae ein plant ni yn siarad Cymraeg ac weithiau dwi’n defnyddio’r iaith ar Radio 2... Mae’r rheswm dwi’n siarad am beth dwi’n gwneud efo’r iaith yn syml iawn: mae’n holl bwysig i ddyfodol yr iaith a’r wlad ein bod ni’n clywed straeon fel hyn. Pobl sy ’di gweithio yn galed iawn yn yr ysgol, coleg ac yn y brifysgol i ddysgu’r iaith ac yn bwysicach na hynny – yn defnyddio’r iaith bob dydd. Mae’r bobl anhygoel sy gyda ni heddiw yn rhan o’r Gymru newydd," ychwanegodd.\nRoedd rhaid i’r cystadleuwyr greu cyflwyniad ar ffurf fideo fyddai’n “ysbrydoli cynulleidfa”, ac roedd gwylio’r holl gynnwys yn brofiad “hollol ryfeddol” yn ôl y beirniad.\n“Llongyfarchiadau mawr i bawb sydd wedi cystadlu eleni. Roedd y fideos yn llawn o angerdd am yr iaith Gymraeg... gyda geirfa ardderchog, acenion hyfryd. A beth oedd yn bwysig iawn hefyd — roedden nhw’n dod o ardaloedd ar draws y byd: o Gaerdydd i Batagonia!” dywedodd Jason Mohammad.\n“Roedd gan Phoebe angerdd a gweledigaeth ar gyfer yr iaith... Roedd ei chariad at y Gymraeg yn amlwg. Mae hi’n dangos yn glir pam y dylech chi nid yn unig wneud y Gymraeg fel pwnc yn yr ysgol, ond hefyd ei defnyddio hi yn eich bywyd bob dydd.”\nMae Phoebe Skinner newydd sefyll ei Lefelau A yn Ysgol Uwchradd Caerdydd ac mae hi’n bwriadu mynd i'r brifysgol i astudio Cerddoriaeth ym mis Medi.\nDywedodd Phoebe: “Mwynheais ein gwersi Cymraeg yn yr ysgol yn fawr, a dw i wrth fy modd yn gweithio mewn siop lyfrau Cymraeg. Dw i’n gobeithio y bydd fy ngwaith buddugol yn annog pobl ifanc eraill i astudio Cymraeg yn y chweched dosbarth; mae’n brofiad anhygoel.”\nYn ail yn y gystadleuaeth roedd Kiera Jones o Ferthyr Tudful a Matthew Minshull o Henllan, Sir Ddinbych yn drydydd.


Anita Loos - Wicipedia\n26 Ebrill 1889\n18 Awst 1981\nysgrifennwr, sgriptiwr, nofelydd, hunangofiannydd, actor ffilm, bywgraffydd\nUnknown, John Emerson\nAwdur, dramodydd a sgriptwraig ffilm Americanaidd oedd Anita Loos (26 Ebrill 1889 – 18 Awst 1981). Mae hi'n fwyaf adnabyddus fel awdur y nofel lwyddiannus Gentlemen Prefer Blondes (1925), a addasodd hefyd fel drama lwyfan a sgript ffilm.\n1 Ei bywyd\n2.2 Llyfrau ffeithiol\nEi bywyd[golygu | golygu cod y dudalen]\nFe'i ganed yng Nghaliffornia i rieni a oedd yn berchen ar bapur newydd, a throdd yn gyflym at ysgrifennu fel bywoliaeth - newyddiaduraeth, dramâu un act, a sgriptiau ar gyfer ffilmiau tawel. Yn awdur ffraeth, ym 1912 cafodd gontract gyda'r cwmni cynhyrchu ffilm Biograph Company. Am gyfnod bu'n gweithio fel sgriptwraig o dan gyfarwyddyd D. W. Griffith. Yn ddiweddarach, ynghyd â’i gŵr John Emerson, ysgrifennodd gyfres o ffilmiau llwyddiannus a helpodd yr actor Douglas Fairbanks i ddod yn seren.\nO'r 1920au bu’n gweithio yn Efrog Newydd a Chaliffornia, yn ysgrifennu ar gyfer y sinema a’r llwyfan. Roedd ei nofel Gentlemen Prefer Blondes yn llwyddiant mawr, gyda'i llun doniol o fateroliaeth y Dauddegau Gwyllt. Roedd ei pherthynas gyda'i gŵr, merchetwr rhonc, yn anodd, ac o ddechrau'r 1930au roeddent yn byw ar wahân. Tua diwedd ei hoes trodd fwyfwy at ysgrifennu cofiannau.\nGentlemen Prefer Blondes (1925)\nBut Gentlemen Marry Brunettes (1927)\nA Mouse is Born (1951)\nFate Keeps on Happening (1984)\nA Girl Like I (hunangofiant) (1966)\nKiss Hollywood Goodbye (hunangofiant) (1974)\nGentlemen Prefer Blondes (1926, 1949)\nWedi dod o "https://cy.wikipedia.org/w/index.php?title=Anita_Loos&oldid=9894210"\nSgriptwyr ffilm Americanaidd\nNewidiwyd y dudalen hon ddiwethaf ar 15 Mawrth 2020, am 06:11.


Anheddiad ôl-ganoloesol: clystyrog (datblygiad hirgul diweddarach); adeiladau ôl-ganoloesol; nodweddion anheddu ac amaethyddol canoloesol creiriol a chladdedig; cysylltiadau eglwysig. Nôl i'r map\nMae ardal tirwedd hanesyddol Llancatal yn ardal anheddu. Yn ffinio â hi i'r gogledd ac i'r gorllewin ceir caeau cyfunedig mawr ac i'r de ac i'r dwyrain ceir dyffryn Afon Kenson. a ddiffinnir i raddau helaeth gan derfynau'r anheddiad amaethyddol presennol a blaenorol. Mae'r ardal yn cynnwys pentrefan Llancatal ym mhlwyf Llancarfan a'r tyddynnod cysylltiedig yn union gyfagos i'r anheddiad. Mae hefyd yn cynnwys cae mawr sy'n graddol ddisgyn i'r de-orllewin o'r pentrefan presennol, a enwyd yn Bull Close ar fap degwm 1840, mae'r ardal yn cynnwys nifer o gloddiau sy'n gysylltiedig ag anheddiad canoloesol amddifad Llancatal ac sydd mewn cyflwr da (PRN 00691s, 02428s, NPRN 15340, 15341, SAM GM534). Mae'r ardal yn cwmpasu Ardal Gadwraeth anheddiad Llancatal fel y'i nodwyd yn y CDU (Cyngor Bro Morgannwg 2006).\nMae'r dystiolaeth gynharaf o anheddu yn dyddio o'r cyfnod canoloesol fel y tystia nodweddion canoloesol creiriol a daliadau tir cysylltiedig a geir yn yr ardal hon. Yn ystod y cyfnod canoloesol, cynhwysai'r ardal gymeriad bentrefan bach i'r de o'r anheddiad presennol. Gellir gweld olion yr anheddiad canoloesol hwn (PRN 00619s, 02428s, NPRN 15340, 15341, SAM GM534) i'r de-orllewin o bentrefan presennol Llancatal. Mae'r anheddiad wedi goroesi fel cloddiau sydd mewn cyflwr da sy'n diffinio cyfres o glostiroedd neu dyddynnod, y mae rhai ohonynt yn cynnwys llwyfannau tai lle y byddai anheddau wedi sefyll. Mae'r clostiroedd wedi'u trefnu ar hyd llwybr isel/ceuffordd (PRN 00691s; CBHC 1982, 223-4). Oherwydd cyflwr y cloddiau hyn mae'n bosibl bod unrhyw ddyddodion archeolegol cysylltiedig wedi goroesi mewn cyflwr da ac nad amharwyd arnynt ryw lawer. Dangosir yr ardal hon a'r anheddiad canoloesol, a oedd wedi lleihau mewn maint, fel yr oedd wedi goroesi erbyn y cyfnod ôl-ganoloesol cynnar ar fap maenoraidd dyddiedig 1622.\nMae Llancatal wedi'i gysylltu'n betrus â Lan Hoitlan, safle eglwys Ganoloesol gynnar y mae ei lleoliad yn anhysbys; nodir i Lan Hoitlan, y ceir sôn amdano'n gyntaf yn y siarteri sydd wedi'u hatodi i Fywyd Cadog Sant, fel sefydliad Canoloesol cynnar a fodolai eisoes, gael ei roi i Cadog Sant gan Catlon. Roedd Wade-Evans o'r farn bod Catlon yn gysylltiedig, o bosibl, â'r enw lle Talcatlan=Llancatal, ac os felly, mae'n bosibl mai Lan Hoitlon yw safle Capel Llancatal (Wade-Evans 1932, 153-4 rhif 3), fodd bynnag gwrthodwyd hyn yn llwyr gan awdurdodau eraill (Pierce 1968, 86).\nCyfeirir at olion ffisegol capel yn Llancatal, a ddymchwelwyd bellach, yr ystyrir eu bod yn dyddio o'r 14eg ganrif yn yr Arolwg o Drysorau'r Sir a wnaed yn y 1970au (Cyngor Sir De Morgannwg 1970); dangosir y capel (a fu gynt yn rhestredig Gradd II LB 13604) ar argraffiad 1af map yr AO dyddiedig 1879, ac ar ffynhonellau eraill (PRN 00496s); dywed Cyngor Sir De Morgannwg i'r capel gael ei ddefnyddio fel bwthyn, fel y dangosir gan fap degwm Llancarfan 1840, sy'n cofnodi'r ardal fel Bwthyn a Gardd, a oedd yn cael eu dal gan William Rees a Thomas Evan fel tenantiaid ac a oedd yn eiddo i Robert Oliver Jones. Er i'r adeilad hwn gael ei ddymchwel yn 1969 i wneud lle am dai (PRN 00496s), mae'n bosibl bod olion wedi goroesi dan ddaear.\nArferai'r ardal fod yn rhan o'r tir hwnnw a roddwyd i ddeon a chabidwl Caerloyw ac fe'i dangosir felly ar y map degwm, cofnodir hefyd fod yr ardal yn eiddo i rywun o'r enw Robert Oliver Jones. Mae'r map degwm hefyd yn dangos y caelun o amgylch Llancatal fwy neu lai fel y mae heddiw, ac mae'n cynnwys caeau amgaeëdig afreolaidd eu siâp sydd at ei gilydd yn fawr, dengys hyn i'r broses amgáu ddigwydd cyn i fap degwm 1840 gael ei lunio: yn wir dengys y map o'r faenor dyddiedig 1622 fod y broses o gyfuno caeau yn mynd rhagddi erbyn y cyfnod ôl-ganoloesol cynnar, er bod yr ardal yn dal i gael ei nodweddu'n bennaf gan y gyfundrefn faes agored o lain-gaeau.\nDrwy gymharu system fapio fodern landline yr AO, a'r mapiau hanesyddol sydd ar gael gellir gweld bod stoc adeiladau'r anheddiad wedi newid cryn dipyn dros y blynyddoedd a bod cryn dipyn wedi'i ychwanegu ati. Ar wahân i Llancadle Farmhouse, Lower Llancadle Farm a thafarn y Green Dragon, y dangosir pob un ohonynt ar y map maenoraidd yn dyddio o'r 17eg ganrif, nid ymddengys fod y rhan fwyaf o'r anheddau a ddangosir ar y mapiau hanesyddol yn bodoli bellach, er bod angen cynnal arolwg manwl i gadarhau hyn.\nNodweddir Llancatal heddiw fel anheddiad clystyrog, digynllun, sy'n cynnwys datblygiadau hirgul a mewnlenwi diweddar. Gellir dangos bod cynllun yr anheddiad i raddau helaeth yr un peth â'r cynllun a fodolai yn yr 17eg ganrif, sydd yn ei dro yn cynrychioli'r hyn sy'n weddill o anheddiad canoloesol mwy helaeth sydd wedi lleihau mewn maint. Mae olion yr anheddiad canoloesol amddifad (SAM GM534, NPRN 15341, PRN 00691s, 02428s), hefyd yn cyfrannu at gymeriad hanesyddol cyffredinol Llancatal. Mae olion pentref canoloesol amddifad yn rhan ddeheuol yr ardal gymeriad wedi goroesi fel cloddwaith sydd mewn cyflwr cymharol dda, ac olion crasu sy'n cynrychioli cyfres o glostiroedd neu dyddynnod, â llwyfannau tai cysylltiedig, a cheuffordd. Dengys y map degwm ardal yr anheddiad amddifad fel un clostir hirgrwn o'r enw Bull Close, tra dengys y map maenoraidd dyddiedig 1622 nifer o glostiroedd yn yr ardal: Westerclose, y Trench a'r Acre, ymhlith eraill, a cheuffordd yn mynd o'r de-ddwyrain o Marsh Way (terfyn deheuol pellaf Lancadle Street) i randiroedd Townsmeade yn Nyffryn Kenson i'r dwyrain. At hynny gellir gweld dau dyddyn hirsgwar bach a leolir yn agos at ei gilydd gerllaw terfyn de-ddwyreiniol y geuffordd. dangosir tro sydyn yn y geuffordd rhwng y tyddynnod hyn.\nMae'r anheddiad presennol yn Llancatal yn cynnwys llinell hirgul o dai ar hyd y briffordd a chlwstwr o adeiladau o amgylch cyffordd y briffordd hon â ffordd fynediad fferm Llancadle, yr ymddengys ei bod yn ffurfio prif echel yr anheddiad ar ddechrau'r 17eg ganrif ac yn ystod y cyfnod canoloesol hefyd yn ôl pob tebyg. Mae prif ganolbwynt yr anheddiad heddiw o amgylch fferm Llancadle a gerllaw'r groesffordd. Dengys y map maenoraidd dyddiedig 1622 bentref Llancatal fel anheddiad clystyrog wrth gyffordd lonydd sy'n arwain i'r gefnwlad amaethyddol, gydag anheddau ar ymyl tyddynnod bach a chae agored i'r gogledd sydd wedi'i rannu'n lleiniau cul rhannol amgaeëdig. Bryd hynny roedd yr anheddiad yn cynnwys clwstwr o 13 o ffermydd wedi'u trefnu o amgylch llain led-drionglog ag iard afreolaidd ei siâp; i'r gogledd-orllewin o'r iard hon ymestynnai'r 'Plashed Waye', llwybr amaethyddol, a ddangosir ar 3ydd argraffiad map yr AO, tua'r gorllewin i'r doldiroedd ar hyd Dyffryn Afon Ddawan; mae'r llwybr i'w weld o hyd. Hen gapel anwes Llancatal oedd canolbwynt yr anheddiad, a oedd wedi'i addasu'n ffermdy erbyn yr adeg hon (dymchwelwyd olion y ffermdy o'r diwedd yn ystod yr 20fed ganrif). Mae 'Llancadle Streete', sef y prif lwybr i Lancarfan, drwy Middlecross a Pancross yn mynd drwy ran orllewinol isaf yr anheddiad. Mae'n amlwg bod cynllun cyffredinol yr anheddiad presennol yn adlewyrchu i raddau helaeth y cynllun ôl-ganoloesol cynnar, er mai prin yw'r tai gwreiddiol sydd wedi goroesi ac mae adeiladau ychwanegol wedi mewnlenwi'r datblygiad hirgul i'r gogledd ar hyd y ffordd i Middlecross.\nErbyn hyn ymddengys fod pentrefan Llancatal yn cynnwys anheddau yn dyddio o ddiwedd yr 20fed ganrif yn bennaf; fodd bynnag mae adeiladau hyn wedi goroesi ac mae'r rhain wedi cadw cryn dipyn o'u cymeriad gwreiddiol; fel arfer maent wedi'u rendro a'u gwyngalchu ac mae ganddynt gyrn simnai o frics a cherrig sydd wedi goroesi. Mae tai Lower Llancadle a thafarn y Green Dragon sydd wedi goroesi, a ddangosir ar y map maenoraidd dyddiedig 1622 ac a nodir ar argraffiad 1af map yr AO dyddiedig 1879 a mapiau diweddarach, yn nodweddiadol o'r anheddiad fel yr oedd ar ddechrau'r 17eg ganrif; maent yn rhesi unionlin yn nodweddiadol, a chanddynt estyniad neu 'outshut' yn y cefn. O'r strwythurau cynnar sydd wedi goroesi yn yr anheddiad yr unig strwythur a ddangosir mewn unrhyw fanylder, ar wahân i'r capel sydd wedi'i ddymchwel bellach, yw tafarn y Green Dragon; roedd yr adeilad hwn wedi'i gofnodi cyn hynny fel ty bychan, gwyngalchog â mynediad drwy'r talcen yn dyddio o'r 17eg ganrif gydag ychwanegiadu diweddarach o dan do gwellt â ffenestr 'ael' dros yr atig, a'r tu mewn iddo roedd gan y neuadd nenfwd â thrawstiau a grisiau troellog. Ailfodelwyd yr adeilad ar raddfa fawr y tu allan ac mae wedi colli ei do gwellt, ac fe'i hymestynnwyd.\nRhwng tafarn y Green Dragon a Lower Llancadle mae tai diweddar yn dyddio o'r 20fed ganrif wedi disodli nifer o fythynnod a leolir yn agosach at y lôn. Saif adeilad presennol Llancadle Farmhouse, strwythur hirsgwar mawr, tua rhan orllewinol yr anheddiad, o fewn yr un ôl troed a lenwir gan yr adeilad a ddangosir ar argraffiad 1af map yr AO, ac efallai'r un a ddangosir ar y map maenoraidd dyddiedig 1622. Gerllaw i'r gogledd ceir rhes fawr siâp U o adeiladau amaethyddol, a nifer o strwythurau ar wahân sy'n dyddio o ail hanner y 19eg ganrif. Mae'r rhain wedi disodli trefniad clystyrog o adeiladau allan a ddangosir ar fap degwm 1841, ymddengys fod un o'r strwythurau hyn wedi goroesi, adeilad allan (NPRN 37,579), a all fod yn un o'r adeiladau amaethyddol hefyd (h.y. yr adeiladau hynny heb simneiau) a ddangosir ar y map maenoraidd dyddiedig 1622. Nodweddir y ffiniau o fewn yr anheddiad gan waliau wedi'u plastro â morter yn bennaf, er y ceir gwrychoedd hefyd tua'r cyrion.\nMae gan yr ardal gysylltiadau eglwysig hirsefydlog hefyd; y tyb yw bod eglwys ganoloesol gynnar yn Llancatal a oedd yn gysylltiedig â'r abaty yn Llancarfan (PRN 00496s; Cyngor Sir De Morgannwg 1970, cerdyn AO ST 06 NW 16). Ceir cysylltiadau eglwysig eraill megis safle'r capel anwes yn dyddio o'r 14eg ganrif, a ddymchwelwyd bellach, a'r ffaith i diroedd yn yr ardal gael eu rhoi i Abaty Sant Pedr yng Nghaerloyw.\nAt hynny mae'r cysylltiad rhwng yr ardal gymeriad hon a'r dirwedd oddi amgylch, o fewn ffiniau'r dirwedd hanesyddol a thu hwnt, yn bwysig o gofio'r cyfoeth o dystiolaeth ddogfennol sy'n dangos ffurf flaenorol y dirwedd a'r modd y datblygodd ar ôl hynny o fod yn un a gynhwysai olion y gyfundrefn faes agored ganoloesol yn bennaf ar ddechrau'r 17eg ganrif i fod yn dirwedd o dir amgaeëdig at ei gilydd yn cynnwys caeau wedi'u cyfuno erbyn canol y 19eg ganrif.


Bwydo’r adar y Nadolig yma | North Wales Wildlife Trust\nBwydo’r adar y Nadolig yma\nGyda’r Nadolig rownd y gornel, beth am roi anrheg i adar yr ardd y gaeaf yma? Dyma rai ffyrdd o helpu – gan gynnwys canllaw ar wneud torch syml i fwydo adar!\nGyda’r dyddiau’n oeri ac yn byrhau, mae adar yr ardd yn ei chael yn fwy anodd dod o hyd i fwyd. Mae adar angen storfeydd hanfodol o fraster i gynnal tymheredd y corff dros fisoedd y gaeaf, pan nad oes aeron ar y coed a phan mae pryfed blasus yn cael eu claddu dan rew y ddaear. Mewn byd sy’n mynd yn fwy a mwy trefol, mae teclynnau bwydo adar yn llawn stoc dda o fwyd yn adnodd cwbl hanfodol i adar yr ardd.\nMae hefyd yn syniad da newid rhywfaint o’r hadau adar am gynhyrchion gyda mwy o fraster. Efallai nad ydi siwet neu flociau lard at eich dant chi, ond maen nhw’n wych i’n ffrindiau bach pluog ni – gan eu helpu i baratoi haenen gynnes ar gyfer y dyddiau barugog sydd o’n blaen! Edrychwch ar wefan Vine House Farm Bird Foods i stocio bwyd adar eleni – bydd 4% o werth eich archeb yn cael ei gyfrannu’n ôl i’ch Ymddiriedolaeth Natur leol, gan wneud i’ch arian fynd ymhellach!\nDownload your Activity Sheet here ...\nChwilio am rywbeth hwyliog i’w wneud gyda’r plant dros y gwyliau? Neu ffansi gosod addurniadau Nadolig yn eich gardd hefyd? Beth am ddilyn ein canllaw cyflym a rhwydd i wneud torch Nadolig yn benodol ar gyfer adar! Bydd posib i chi ategu eich teclynnau bwydo presennol gyda’r greadigaeth Nadoligaidd yma, ac efallai nad dim ond Sion Corn fydd yn ymweld â’ch tŷ chi y Nadolig yma.